text: சேவை: குமரப்பா போற்றிய புகைப்படம்! By கொ.காளீஸ்வரன் First Published : 31 January 2010 12:00 AM IST மகாத்மா காந்தியடிகள் இட்ட பணியை நிறைவேற்றத் துடிப்புடன் செயல்பட்ட கோ.வெங்கடாசலபதி போன்ற சில காந்தீய தொண்டர்களால் 1940}ல் நிறுவப்பட்டதுதான் மதுரை மாவட்டம், டி.கல்லுப்பட்டியில் உள்ள காந்தி நிகேதன் ஆசிரமம். இந்திய சுதந்திரப் போராட்டம் உச்சகட்டத்தை அடைந்திருந்தபோது 1942}ம் ஆண்டு தமிழகத்தில் ஏராளமான தலைவர்களும், காந்தீயத் தொண்டர்களும் ஆங்கிலேய அரசால் கைது செய்யப்பட்டு தண்டனைக்கு உள்படுத்தப்பட்டனர். காங்கிரஸ் ஸ்தாபனத்தை ஆங்கிலேய அரசு சட்டவிரோதம் என அறிவித்தது. 1944}ல் பல காந்தீய தொண்டர்கள் சிறையிலிருந்து வெளியே வந்தபோது மேலும் புதிய போராட்டங்கள் தொடங்கவும், நிர்மாண வேலைகளைத் துரிதப்படுத்தவும் திட்டமிட்டு, திருச்சி மாவட்டம், லால்குடியில் நடைபெற்ற ஊழியர் மாநாட்டின் விளைவாக "தமிழ்நாடு காங்கிரஸ் ஊழியர் சங்கம்' தொடங்கப்பட்டது. காலஞ்சென்ற சி.என். முத்துரங்க முதலியார் தலைவராகவும் மற்றும் 20 உறுப்பினர்கள் கொண்ட நிர்வாகக் கமிட்டியும் அமைக்கப்பட்டது. இதன்மூலம் நிர்மாண வேலைகளைச் செய்ய திட்டம் வகுக்கப்பட்டது.அந்தநேரத்தில் காந்தியடிகளும் சிறையிலிருந்து விடுதலையானார். அப்போது அடுத்தகட்ட நடவடிக்கைகள் குறித்து ஆலோசிக்க மறைந்த தமிழக முதல்வர் எம்.பக்தவத்சலம், ஜனாப் உபையத்துல்லா, கோ.வேங்கடாசலபதி ஆகிய மூவரும் காந்தியை சந்தித்துவிட்டுத் திரும்பினர். இதைத் தொடர்ந்து மதுரை மாவட்டம், டி.கல்லுப்பட்டியில் உள்ள காந்தி நிகேதன் ஆசிரமத்தில்தான் ஊழியர்களுக்கு நிர்மாணப் பயிற்சி அளிக்கப்பட்டது. இப்படிப்பட்ட வரலாற்றுச் சிறப்பு மிக்க ஆசிரமத்தில் மகாத்மா காந்தியின் காலடி படாவிட்டாலும், அந்தக் குறையைத் தீர்க்கும் விதமாக நிர்மாணப்பணிகளில் காந்தியுடன் துணை நின்றவர்களில் அவரது முதன்மைச் சீடரான குமரப்பா தன்னுடைய கடைசி காலத்தில் இங்கு தங்கினார். காந்தி கண்ட கிராமப் பொருளாதாரத்தை விதைத்துவிட்டுச் சென்றார். அதன்மூலம் இந்த ஆசிரமம் மேலும் சிறப்பைப் பெற்றது என்பதில் மாற்றுக் கருத்து இருக்கமுடியாது. குமரப்பாவின் வருகை காந்தி நிகேதன் ஆசிரமத்துக்குப் புது மெருகை ஊட்டியது. அவரது எண்ணம் முழுவதும் கிராம கைத்தொழில் வளர்ச்சிக்குத் தன்னை அர்ப்பணிப்பதாகவே இருந்தது. இதனாலேயே காந்தி நிகேதனின் மேலான வளர்ச்சியில் குமரப்பா பெரும் அக்கறை கொண்டார். இதன் விளைவே 1956}ல் பதிவு செய்யப்பட்ட ஆசிரமமாக மாறி, அதன் முதல் தலைவர் என்ற பொறுப்பையும் குமரப்பா ஏற்றார். காந்தியக் கொள்கை, கிராமப் பொருளாதாரம், கிராமத் தொழில் ஆகிய மூன்றுக்கும் முக்கியத்துவம் அளித்து பாதுகாத்து வந்தார். அப்போதிருந்தே சோப்பு தயாரிப்பு, செக்கு எண்ணெய் எடுத்தல், நார் மற்றும் தோல் தொழில், தேனி வளர்ப்பு, மண்பாண்டம் உள்ளிட்ட பல கிராம கைத் தொழில் பயிற்சிகள் இங்கு நடைபெற்று வந்தன. அப்போது, அகில இந்திய கிராமத் தொழில் சங்கச் செயலர் மற்றும் தலைவர் பதவியும் குமரப்பாவைத் தேடி வந்தது. இந்த ஆசிரமத்தின் ஓரத்தில் தனது சொந்த நிதியில் ஒரு குடில் அமைத்து, குமரப்பா தங்கியிருந்தார். 1956}ல் அப்போது குடியரசுத் தலைவராக இருந்த டாக்டர் ராஜேந்திர பிரசாத்தை ஆசிரமத்துக்கு வருமாறு குமரப்பா அழைத்தார். அப்போது, ராஜேந்திர பிரசாத், டி.கல்லுப்பட்டியில் காந்தி ஆசிரமம் ஒன்று இருக்கிறதா? அப்படி ஒன்று இருப்பதாக நான் அறிந்திருக்கவில்லையே என்றார். இதைக் கேட்ட குமரப்பா, "மிகப்பெரிய நிர்மாண ஸ்தாபனம்} காந்தி நிகேதன் என்ற பெயரில் கடந்த 15 ஆண்டுகளாக செயல்பட்டு வருகிறதே உங்களுக்குத் தெரியாதா? சுதந்திர இந்தியாவின் குடியரசுத் தலைவரும்,காந்தியவாதியுமான உங்களுக்கு இப்பெரிய நிர்மாண ஸ்தாபனத்தைப் பற்றித் தெரியாமல் இருப்பது வெட்கக்கேடானது" என வெளிப்படையாக உரிமையுடன் கூறினார். இதன் பின்னர் 1956, ஆகஸ்ட் 15}ம் தேதி இந்த ஆசிரமத்துக்கு வருகை தந்தார் ராஜேந்திர பிரசாத். அவரது வருகையை நினைவுபடுத்தும் விதமாக காந்தியடிகளின் சிலை ஆசிரமத்தின் பொதுமண்டபத்தில் அமைக்கப்பட்டது. மேலும், ஆசிரமத்திலேயே காந்தியடிகளின் அஸ்தியின் ஒரு சிறுபகுதி இருந்ததை அறிந்த குமரப்பா, சிலையின் அடியில் வைத்து பிரதிஷ்டை செய்யவும் முடிவு செய்து, ஆசிரமத்திலேயே விளைந்த பருத்தியைக் கொண்டும், சிறுவர்கள் நூற்று நெய்த துணியில் பொதிந்தும், அங்கு தயாரிக்கப்பட்ட காகிதத்தில் மடித்து, மண்பாண்டத்தில் மூடி பிரதிஷ்டை செய்தார். "காந்தியின் நினைவுகளை ஒவ்வொருவரின் இதயத்தில் விதைக்க வேண்டும். ஆனால், நாம் மண்ணுக்குள் புதைக்கிறோம்" என அப்போது குமரப்பா கூறி கண்ணீர் விட்டதை இன்றும் ஆசிரமத்தில் உள்ள மூத்த நிர்வாகிகள் நினைவு கூறுகின்றனர். இங்கு வைக்கப்பட்டுள்ள காந்தியின் சிலைக்கு சிறப்பு அம்சம் உண்டு. அது என்னவெனில் இத்தாலிய பெண்மணியால் வடிவமைக்கப்பட்டு, மகாத்மா காந்தியே தனது கையெழுத்தை பதித்துள்ள சிறப்பு பெற்றது அந்த சிலை, குஜராத் மாநிலம், வார்தாவில் பேங்க் ஆப் பரோடா வங்கியில் டெபாஸிட் செய்யப்பட்டிருந்த இந்த சிலையை மிகுந்த முயற்சியில் ஆசிரமத்துக்கு வரவழைத்தார் குமரப்பா. இந்நிலையில், 1956}ல் தமிழகத்தில் சுற்றுப்பயணம் மேற்கொண்டிருந்த ஆச்சார்ய வினோபாஜி, டிசம்பர் 25, 26}ம் தேதிகளில் காந்தி நிகேதன் ஆசிரமத்துக்கு வந்து தங்கினார். காந்தியடிகளின் தலைசிறந்த இரு சீடர்கள் ஒரே இடத்தில் தங்கி, பூமிதான இயக்க வளர்ச்சி உள்ளிட்டவை குறித்து பேசினர். இதையடுத்து 25.12.1956}ல் 50 கிராமங்கள் தானமாக அறிவிக்கப்பட்டன. இதனால் வினோபாஜி மிகவும் மகிழ்ச்சியுற்றார். மேலும் கிராம நிர்மாணப் பணிக்காக ஆசிரமம் தன்னை அர்ப்பணித்துக்கொள்ள வேண்டும் என அவர் ஆசி கூறினார். மதுரையைச் சுற்றியுள்ள கிராமப்புற வளர்ச்சியில் அதிக கவனம் செலுத்த வேண்டியதன் அவசியத்தை உணர்ந்த குமரப்பா, 27 கிராமங்களில் ஒரு சர்வே மேற்கொண்டார். ஒவ்வொரு கிராமத்துக்கும் பஸ் மற்றும் மாட்டு வண்டிகளில்பயணம் செய்து, ஆய்வு நடத்தி மதுரை மாவட்டத்தில் கிராம அபிவிருத்திக்கான அறிக்கையைத் தயாரித்து மத்திய அரசுக்கு அனுப்பினார்.கிராம அபிவிருத்திக்கு ஒதுக்கப்பட்ட பெரும் நிதியை உற்பத்திக்குச் செலவிடாமல் சாலைபோடும் பணிக்குச் செலவிடப்பட்டதாகவும், இதற்கு அரசுடன் செல்வாக்குள்ள பணக்காரர்கள் ஒத்துழைத்துள்ளார்கள் என்றும் அவர் அந்த அறிக்கையில் தெரிவித்துள்ளார். இதனால் பாதிக்கப்பட்டவர்கள் ஹரிஜனங்களும், ஏழை மக்களும்தான். கிராம சேவகர்களும், அதிகாரிகளும் தாங்கள் பிழைப்பதற்காக ஒரு வேலையைத் தேடிக்கொண்டனர். கிராம அபிவிருத்தித் திட்டத்தில் அவர்களுக்கு வேலை கிடைத்துவிட்டது. ஆனால், கிராம மக்களுக்கு வேலை கிடைக்கவில்லை என்பது போன்ற கருத்துக்களை அவர் அந்த அறிக்கையில் பதிவு செய்திருந்ததாகக் கூறப்படுகிறது. தண்ணீர் பற்றி குறிப்பிடுகையில் குளங்கள், ஏரிகள் மண் படிந்து ஆழம் குறைந்து போய்விட்டதாகவும், அவற்றில் 5 அடி ஆழத்துக்கு தூர்வாரப்பட்டால் மழைநீர் தேங்கி, விவசாயத்துக்குப் போதுமானதாக இருக்கும். இதன்மூலம் உற்பத்தி பெருகி கிராமம் அபிவிருத்தி அடையும் எனவும் அந்த அறிக்கையில் குமரப்பா தெரிவித்துள்ளார். கைவினைக் கலைஞர்களைப் பற்றிக் குறிப்பிடுகையில், யாருக்கெல்லாம் வேலை செய்வதற்குப் போதுமான நிலம் இல்லையோ அவர்களுக்கு வேலை தருவதில் முக்கியத்துவம் தரவேண்டியது அவசியம் எனவும் அவர் குறிப்பிட்டுள்ளார். இப்படி ஒரு பசுமைத் திட்டத்தையே குமரப்பா பிரகடனப்படுத்தியுள்ளார்.காந்தி நிகேதன் ஆசிரமத்தில் குமரப்பா வாழ்ந்த கடைசி காலத்தில் காந்தீயக் கொள்கை, கிராமப் பொருளாதாரம், கிராமக் கைத் தொழில் மற்றும் கிராம அபிவிருத்தி போன்றவையே அவரது மனச் சிந்தனையில் ஆக்கிரமித்திருந்தது என்றால் அது மிகையாகாது. குமரப்பாவுக்கு புகழாரம் சூட்டும் விதமாக ஆசிரமத்தில் செயல்பட்டு வந்த ‘காந்தி கிராமோதய வித்யாலயா' 1902}ல் குமரப்பா நூற்றாண்டு விழாவின்போது ‘டாக்டர் ஜே.ஸி. குமரப்பா கிராமியத் தொழில்நுட்ப வளர்ச்சி நிறுவனம்' என பெயர் மாற்றம் செய்யப்பட்டது. குமரப்பாவின் கொள்கையின்படி கிராமத் தொழில்களுக்கு முக்கியத்துவம் அளிக்கும் வகையில் பல்வேறு பயிற்சி, ஆராய்ச்சி மற்றும் விரிவாக்கப் பணிகளில் இந்த நிறுவனம் செயல்பட்டு வருகிறது. தமிழகம் மட்டுமல்லாது வடகிழக்கு மாநிலங்களான மேகாலாயா, மணிப்பூர், அஸ்ஸôம், அந்தமான் நிகோபார் தீவுகள் உள்ளிட்ட பல்வேறு பகுதிகளைச் சேர்ந்த மாணவர்களும் இளைஞர்களும் இங்கு தோல் பதனிடுதல் மற்றும் சோப்பு தயாரிக்கும் பயிற்சியில் ஆர்வமுடன் ஈடுபட்டு வருகின்றனர். ரத்தக் கொதிப்பு நோயால் அவதியுற்ற குமரப்பா, தான் வாழ்ந்த கடைசி காலத்தில் சொந்த நிதியில் காந்தி நிகேதனில் குடில் அமைத்து வாழ்ந்தபோது தனது குருவுக்கும் மேலான இடத்தில் ஒருவரின் புகைப்படத்தை குடில் வாயிலில் வைத்திருந்தார். தலையில் முண்டாசு கட்டி, சோகமே உருவான கண்களுடனும், ஒட்டிய கன்னங்களுடனும் காணப்பட்ட அவர் வேறு யாருமல்ல; இந்திய விவசாயிதான்! "மாஸ்டர்ஸ் மாஸ்டர்' என கிராமத்து விவசாயியை குமரப்பா குறிப்பிடுவது வழக்கம். குமரப்பா தங்கியிருந்த அந்த குடிலுக்குள் இன்றளவும் அவர் பயன்படுத்திய மரத்திலான மேஜை, பாய், அவர் எழுதிய, சேகரித்த புத்தகங்கள் (நூலகமாகவே உள்ளன) உள்ளிட்ட பல்வேறு பொருள்கள் பாதுகாப்பாக வைக்கப்பட்டுள்ளன. அவரது குடிலை அருங்காட்சியகமாக மாற்றவேண்டும் என்பது ஆசிரமத்தில் உள்ளவர்களின் நீண்டநாள் ஆசை. தமிழக அரசே முன்வந்து குமரப்பா வாழ்ந்த குடிலை அருங்காட்சியமாக உருவாக்க முன்வந்தால் அவருக்கு செய்யும் பிரதிபலனாக இருக்கும். அதுமட்டுமல்ல; இன்றைய இளைய சமுதாயத்தினரும், எதிர்கால சந்ததியினரும் அவரை முழுமையாக அறிந்துகொள்ள வாய்ப்பாக இருக்கும். படங்கள் ஆர்.சிவக்குமார் இந்த பகுதியில் மேலும் குறிப்பு: வாசகர்கள் இந்த கமெண்ட் பாக்ஸ் மூலம் பதிவு செய்யும் கருத்துகள், அவரவரின் பேஸ்புக், கூகுள், டிவிட்டர், லிங்க்ட்இன் ஆகியவற்றில் ஏதேனும் ஒரு கணக்கு மூலம் நுழைந்து அவரவர் அடையாளத்துடன் தாமாகவே பதிவு செய்யும் வகையில் வடிவமைக்கப்பட்டுள்ளது. எந்த வித அடையாளக் கணக்குகளும் இன்றி, விருந்தினராக நுழைந்து வாசகர் பதிவு செய்யும் கருத்துகள், ஆசிரியர் குழுவின் பார்வைக்குப் பிறகே வெளியாகும். வாசகர்களின் கருத்துகள் தினமணியின் கருத்துகள் அல்ல. வாசகரின் கருத்துக்கு அவரே முழுப் பொறுப்பு. இருப்பினும், நாகரீகமற்ற, தனிநபர் தாக்குதல் அடங்கிய கருத்துகளை வாசகர்கள் பதிவு செய்வதை யாரேனும் சுட்டிக் காட்டினால், கருத்து பதிவு செய்தவர் மீது நடவடிக்கை எடுக்க தினமணிக்கு உரிமை உண்டு. அத்தகைய கருத்துகள் உடனடியாக நீக்கப்படும். எனவே நாகரீகமற்ற வார்த்தைகளைப் பயன்படுத்துவதைத் தவிர்க்கும்படி வாசகர்களைக் கேட்டுக் கொள்கிறோம். தனி நபர் தாக்குதலை, கட்டுரைகளுக்குப் பொருத்தமில்லாத கருத்துகளை வாசகர்கள் இங்கே இடவேண்டாம். வாசகர்களின் கருத்துச் சுதந்திரத்துக்கு வாய்ப்பளிக்கும் இந்தப் பகுதியைத் தவறாக பயன்படுத்த வேண்டாம்.


பாதிரிமார்களின் தமிழ் பங்களிப்பு: ஒரு நடுநிலைப் பார்வை – 3 | திண்ணை Posted by தமிழ்ச்செல்வன் On August 01, 2010 0 Comment இனவெறியாளர் கால்டுவெல் ஏறக்குறைய அதே சமயத்தில் தமிழகத்தைப் பெரிதும் பதம் பார்த்தவர் ராபர்ட் கால்டுவெல் (1814-1891) என்கிற ஸ்காட்டிஷ் பாதிரி. எலிஸா மால்ட் என்கிற தன் மனைவியுடன் திருநெல்வேலியில் தங்கிய கால்டுவெல் கடுமையான மதமாற்றத்தில் ஈடுபட்டார். இவருடைய மனைவியும் தமிழ் பெண்களை மதமாற்றம் செய்வதில் பெரிதும் ஈடுபாடு காட்டினார். “திராவிட மொழிகளின் ஒப்பிலக்கணம்” ((A Comparative Grammar of the Dravidian or South Indian Family of Languages. Harrison: London, 1856) என்ற நூலை எழுதியதால் பெரிய தமிழ் அறிஞராகத் திராவிட இனவாதிகளால் போற்றப்படுகிறார். தன்னுடைய எழுத்துக்களின் மூலம் பிராம்மண துவேஷம் எனும் விஷத்தைக் கக்கியவர் கால்டுவெல். பிராம்மண துவேஷத்தை ஆரம்பித்து வைத்தவர் ஸீகன்பால்கு என்றால் அதைத் தமிழகம் முழுவதும் பரப்ப வழிவகுத்தவர் கால்டுவெல் என்றால் அது மிகையாகாது. பிராம்மணர்களின் வைதீக வழிபாடு முறைகளும், தேவர்களின் (மறவர்குலத்தினர்) தேசபக்தியும் வீரமும் இவரின் கடும் விமரிசனங்களுக்கு உள்ளாயின. ஏன், தான் பெரிதும் மதம் மாற்றிய நாடார் சமூகத்தினரைப் பெரிதும் அவமதித்தவர் கால்டுவெல். “திருநெல்வேலி நாடார்கள்” (Tinnevelly Shanars – Printed by Reuben Twigg at the Christian Knowledge Society’s Press, Church Street, Vepery, Madras in 1849). என்கிற நூலில் நாடார்களின் வாழ்க்கை முறைகளையும், வழிபாட்டு முறைகளையும் கடுமையாக விமரிசனம் செய்திருந்த காரணத்தால், அவர்களின் கடும் கோபத்திற்கு ஆளாகிப் பின்னர் திருநெல்வேலியிலிருந்து உதகமண்டலத்திற்குச் சென்று தன் வாழ்வின் இறுதி வரை அங்கேயே இருந்தார். . (Ref: – http://en.wikipedia.org/wiki/Robert_Caldwell ) ஜெர்மானிய அறிஞர் மாக்ஸ் முல்லர் புனைந்த முழுப் பொய்யும், புளுகும், புனைச்சுருட்டுமான ‘ஆரிய-திராவிட’ இனக்கோட்பாடுகளை உண்மையான சரித்திரம் எனப்புகுத்தி தமிழ் இந்துக்களை பிளவு படுத்தி மதமாற்றம் செய்தவர். இன்றைய திராவிட இனவெறியாளர்கள் இந்தப் புளுகுகளை விவிலியமாக ஏற்றுக்கொண்டு தமிழகத்தை எந்த அளவிற்கு நாசமாக்கிக் கொண்டிருக்க முடியுமோ அந்த அளவிற்கு நாசமாக்கிக்கொண்டிருக்கின்றனர். “திராவிட இனவெறி” என்கிற விஷ விதையைத் தமிழ் மண்ணில் நன்கு ஊன்றியவர் இந்தப் பாதிரி கால்டுவெல் தான் என்பதில் சிறிதும் ஐயமில்லை. “ஆர்ய”, “த்ராவிட” ஆகிய இரண்டு சொற்களுமே சமஸ்கிருத சொற்கள் தாம். சங்க இலக்கியங்களில் ‘ஆரிய’ என்ற சொல் நன்கு பயன்படுத்தப்பட்டுள்ளது. ஆனால் ‘திராவிட’ என்ற சொல் பயன்படுத்தப்படவில்லை. பதினேழாம் நூற்றாண்டிற்குப் பிறகு தான் ‘திராவிட’ என்ற சொல் தமிழில் பயனுக்கு வருகிறது; அதுவும் ‘மொழி’ என்கிற அர்தத்தில் தமிழைக் குறிக்கத்தான் பயன்படுத்தப்பட்டுள்ளது. சிவத்திரு சபாபதி நாவலர் கூட தமிழ் மொழியைக் குறிக்கத்தான் அவ்வார்த்தையைப் பயன்படுத்துகிறார். மேலும் சங்க இலக்கியங்களில் ‘ஆரிய’ என்ற சொல் பயன்படுத்தப் பட்டபோதுகூட, ஆரியர் வேறு இனத்தவர் என்கிற அர்தத்தில் குறிப்பிடப்படவில்லை. ஆனால் பிற்காலத்தில் தென் திசையையும் (தென் பகுதியையும்) தென் பகுதி மொழிகளையும் குறிக்கப் பயன்பட்ட ‘திராவிட’ என்ற சொல்லை முதன்முதலில் வேண்டுமென்றே தவறாக ‘இனத்தைக்’ குறிக்கப் பயன்படுத்தியவர் கால்டுவெல் பாதிரிதான். ’திராவிட’ என்ற சொல்லை இனவெறியைத் தூண்டுவதற்கென்றே, மக்களிடையே பிரிவினையை ஏற்படுத்தவேண்டும் என்றே உபயோகப்படுத்தியவர் கால்டுவெல். “திராவிட மொழிகளின் ஒப்பிலக்கணம்” என்கிற நூலை இவர் இயற்றியதால் இவரை மொழிப்பற்று மிக்கவர் என்று தமிழகத்தில் திராவிடக் கட்சிகள் தலையில் தூக்கி வைத்துக் கொண்டு ஆடுகின்றன. ஆங்கிலேயர் அரசில் அதிகாரியாக இருந்த பிரான்சிஸ் ஒயிட் எல்லிஸ் என்பவர் தான் முதலில் நம் அறிஞர்கள் (அந்தணர்கள்) இருவரின் உதவியுடன் தென்னக மொழிகளை ஆராய்ந்து திராவிட மொழிகள் என்கிற அனுமானத்தை (Dravidian Language Hypotheses) உருவாக்கி எழுதினார். அவற்றிலிருந்துதான் கால்டுவெல் பல விஷயங்களை எடுத்துத் தன்னுடைய “திராவிட மொழிகளின் ஒப்பிலக்கணம்” என்கிற நூலை எழுதியுள்ளார் என்றும் சொல்லப் படுகிறது. கால்டுவெல் தென்னிந்திய மொழிகளைப் பற்றிய ஆராய்ச்சியில் ஏன் இறங்கினார் என்பதைத் தெரிந்துகொள்ள, ‘கணையாழி’ ஏப்ரல் 1997 இதழில் முனைவர் க.முத்தையா அவர்கள் எழுதிய ‘கால்டுவெல் ஒப்பிலக்கணத்தின் அரசியல் பின்னணி’ என்கிற கட்டுரையைப் படிக்க வேண்டும். அதில், “பிரதேச வாதத்தை முக்கியப்படுத்தும் முயற்சியில் கால்டுவெல் (திராவிட மொழிகளின் ஒப்பிலக்கணம்) எட்கர் தர்ஸ்டன் (தென்னிந்தியக் குலங்களும் குடிகளும்) கிலப்ர்ட் ஸ்லேட்டர் (இந்திய நாகரிகத்தில் திராவிடப் பண்பு) ஆகியோர் இறங்கினர். இவர்களின் பிரதேச வாதத்திற்குத் தனியான அரசியல் காரணங்களும் உண்டு... கால்டுவெல்லின் ஒப்பியல் அறிவு திராவிட மொழி ஆய்வுகளில் சில, அரசியல் உள்நோக்கத்தோடே பயன்படுத்தப் பட்டுள்ளது... அவர் வருகையின் நோக்கம் தென்னிந்திய மக்களை எப்படியாகிலும் சமய மாற்றம் செய்து அவர்களைக் கிறுத்துவர்கள் ஆக்குவதேயாகும். அவருக்கு இடப்பட்ட சமயப் பணியில் வெற்றியும் கண்டார். தாம் இடையான்குடி கிராமம் வருவதற்கு முன்னர் ஆறாயிரமாக இருந்த திருநெல்வேலி கோட்டக் கிறுத்துவ மக்களின் எண்ணிக்கையைக் குறிப்பிட்ட காலத்தில் ஒரு இலட்சமாக்கியப் ‘பெருமை’ அவரையே சாரும்... அவர் ஆய்வை ஊன்றிப் படிக்கும்போது தமிழின் தொன்மையை நிறுவுவதை விட, தமிழர்களின் தனித்தன்மையை விளக்குவதைவிட, சமஸ்கிருத வெறுப்பு, பார்ப்பன எதிர்ப்பு, இந்துமத இகழ்ச்சி, ஆகியனவற்றை விளக்குவதே தம் ஆய்வின் நோக்கமாக்க் கொண்டுள்ளார். இதை வெளிப்படையாகச் சொல்லாமல் தம் ஆய்வில் மறைமுகமாக உணர்த்தியுள்ளார்... இந்து சமயம், சமஸ்கிருதம் ஆகியவற்றின் மீது மாற்று எண்ணங்கள் மக்கள் மனதில் உருவாக்காதவரை தமிழர்களிடம் கிறுத்தவத்தைப் பரப்ப இயலாது என்பதை நன்கு உணர்ந்த கால்டுவெல் வடவர் மீதான மாற்று எண்ணங்களை உருவாக்கும் முயற்ச்சியில் இறங்குகிறார். இம்முயற்சியின் முதற்கட்டப் பணியாக ‘திராவிட மொழிக் குடும்பம்’ என்ற கோட்பாட்டை உருவாக்குகிறார் அவருக்கு முன்பாகத் தமிழ், மலையாளம், கன்னடம், தெலுங்கு ஆகிய மொழிகளைக் கூட்டாகக் குறிக்கும் பொதுச் சொல்லாகத் திராவிடம் என்ற சொல் எங்கும் பயன்படுத்தப்படவில்லை. கால்டுவெல்லுக்கு முன் ரபர்ட்-டி-நொபிலி இம்மொழிகளைத் தென்னிந்திய மொழிகள் என்று குறிப்பிட்டுள்ளார்... கால்டுவெல் செய்த மிகப்பெரும் தவறு மொழியையும் இனத்தையும் சமமாக்கிவிட்டதுதான். இணக்கமான மொழிகளின் அடிப்படையில் இனங்களை வரையறுப்பது வரலாற்று விதிகளுக்கு முரணானது.” என்று தெளிவாக்க் கால்டுவெல் பாதிரியின் உள்நோக்கம் வெளிக்கொணரப்பட்டுள்ளது. [திராவிட மாயை (இரண்டாம் அத்தியாயம்; பக்கம் 26-28) – சுப்பு – திரிசக்தி பதிப்பகம். மார்ச்சு 2010]. தமிழ் ஹிந்துக்களிடையே பிரிவையும் பகையையும் ஏற்படுத்தி, சம்ஸ்கிருத மொழியின் மீதும் ஹிந்து மதத்தின் மீதும் துவேஷத்தை வளர்த்துவிட்டு, ஆரிய-திராவிட கோட்பாட்டைப் பற்ற வைத்து, தமிழகத்தில் பிரிவினையைத் தூண்டி, தேச ஒற்றுமையைக் குலைத்தவர் தான் கால்டுவெல். மற்றபடி இவர் மொழிப்பற்று உள்ளவர் என்றும் இவரால் தமிழ் மொழி பயன்பெற்றது என்றும் திராவிட இனவாதிகள் கூறுவது, கடந்த அறுபது ஆண்டுகளாக்கும் மேலாக திராவிடக் கட்சிகளின் ஆட்சியில் தமிழ் மொழி வளர்ந்துள்ள லட்சணத்தைப் பார்த்தாலே நன்கு விளங்கும். இவர்களின் கூற்று வெறும் பொய்ப்பிரசாரமேயன்றி வேறில்லை. நடந்து முடிந்த உலகத் தமிழ்ச் செம்மொழி மாநாட்டில் கடைசி நாளான ஞாயிற்றுக் கிழமையன்று, “வித்தாக விளங்கும் மொழி” என்கிற தலைப்பில் நடந்த கருத்தரங்கில், பட்டிமன்றங்கள் மூலம் தமிழகத்தில் நன்கு அறிமுகமான பேராசிரியர் பர்வீன் சுல்தானா அவர்கள், “ஒரு பிரதேசத்தை ஆக்கிரமிப்புச் செய்ய வேண்டுமென்றால் அப்பிரதேசத்தின் மொழியைக் கைப்பற்ற வேண்டும். அவ்வாறு கிறுத்தவர் செய்ததாக வரலாறுகள் உள்ளன. ‘அவர்கள் எங்கள் நாட்டுக்கு வரும்போது எங்களிடம் நிலம் இருந்தது அவர்கள் கையில் வேதப் புத்தகம் (பைபிள்) இருந்தது; இப்போது எங்கள் கையில் வேதப் புத்தகம் இருக்கிறது, அவர்கள் வசம் எங்கள் நிலம் உள்ளது’ என்று ஆப்பிரிக்கர்கள் பேசுகின்ற நிலைமை இன்று உள்ளது. கிறுத்துவர்கள் கால் வைக்கிற இடமெல்லாம் இது தான் வரலாறு” என்று கூறினார். கால்டுவெல் போன்ற பாதிரிமார்களைக் கொண்டாடிய மாநாட்டில் உண்மையை மறைக்காமல் பேசிய அவரின் தைரியம் பாராட்டுக்குறியது. மேலும் நம் நாட்டின் கலாசாரத்தையும் பண்பாட்டையும் விளக்கும் விதத்தில் கோவில்கள் கட்டப்படும் முறையையும் அவற்றின் பெருமைகளைப்பற்றியும் அவர் பேசியது, கிறுத்துவமும், திராவிட இனவாதமும், கலைஞர் புகழாரமும் பிரதானமாக இடம்பிடித்திருந்த மாநாட்டில், அபூர்வமாக வீசிய தமிழ்த்தென்றல்களில் ஒன்றாக இருந்தது. மேலும் பாதிரிகளும் தமிழ் பற்றும் மேற்குறிப்பிட்ட பாதிரிகள் மட்டுமல்லாமல் இன்னும் பல பாதிரிகள் தமிழகத்தில் இறங்கி ஹிந்துக்களிடையே பிளவு ஏற்படுத்தி கிறுத்துவத்தை ஸ்தாபிக்க முயற்சி மேற்கொண்டுள்ள வரலாறுகள் பல ஆதாரங்களுடன் இருக்கின்றன. ராமநாதபுரம் சமஸ்தானத்தை ஆண்ட கிழவன் சேதுபதி மன்னன் ஆட்சியின்போது, ஜான் டி பிரிட்டோ என்கிற போர்ச்சுகீசிய பாதிரி மதமாற்றத்தில் ஈடுபட்டு மன்னன் அரண்மனையிலேயே அவன் நெருங்கிய உறவினர்களையும் மதமாற்றம் செய்து பின்னர் மன்னனால் தண்டிக்கப் பட்டுள்ளார். இந்த வரலாற்றை ஆதாரங்களுடன் தஞ்சையைச் சேர்ந்த வெ.கோபாலன் அவர்கள் தன் கட்டுரையில் எழுதியுள்ளார். (http://www.tamilhindu.com/2010/06/truth-behind-john-de-britto-history/) “டாக்டர் உ.வே.சாமிநாதய்யர் உரைநடை நூல்கள்” – தொகுதி 3-ல் 520-523 பக்கங்களில், தியாகராச செட்டியாரிடம் ஒரு ஐரோப்பிய பாதிரி, யாப்பிலக்கணம் படித்துள்ளதாக்க் கூறி, ஒரு திருக்குறளை சில இடங்களில் திருத்தி, அதை அவரிடம் காட்டியபோது, செட்டியார் தலையில் அடித்துக்கொண்டு கோபமுற்று, அவரைத் திட்டி விரட்டிய சம்பவம் விவரிக்கப் பட்டுள்ளது. தியகராஜச் செட்டியார் இருப்பிடம் தேடி வந்த அப்பாதிரியார், “தக்கார் தகவிலர் என்ப தவரவர் எச்சத்தாற் காணப்படும் – என்கிற குறளில் எதுகை நன்றாக அமையவில்லை. அதனால் இரண்டாவது அடியை ‘மக்களாற் காணப்படும்’ என்று திருத்தினேன். அந்தத் திருத்தம் எவ்வளவு நேர்த்தியாகப் பொருந்துகிறது பார்த்தீர்களா?” என்று கேட்டுள்ளார். தலையில் அடித்துக்கொண்டு காதைப் பொத்திக்கொண்ட செட்டியார், “திருவள்ளுவரைவிடப் புத்திசாலியாகிவிட்டீரோ! குறளைத் திருத்த வேண்டுமென்ற இந்த ஞானம் உமக்கு எப்படி ஏற்பட்டது? திருக்குறள் எப்படிப்பட்ட நூல்! உம்முடைய கையில் சிக்கிச் சீர் குலையவா அதைத் திருவள்ளுவர் இயற்றினார்? எச்சத்தாலென்பதை மக்களாலென்று திருத்தினாராம்! எச்சமென்பதும் மக்களென்பதும் ஒன்றாகுமா? இந்த வித்தியாசம் தெரியாதவருக்குக் குறளைக் கையிலே தொடுவதற்குக்கூட யோக்கியதை இல்லையே! இந்த மகாபாதகச் செயலைச் செய்தவர் முகத்தில் விழிப்பதே பாவம்” என்று கண்டிக்க, துரை வேறு வழியின்றி வந்த வழியே திரும்பிச் சென்றார். திருக்குறளில் முதல் ‘கடவுள் வாழ்த்து’ அதிகாரத்தின் முதல் குறளில் “ஆதி பகவன் முதற்றே உலகு” என்பதை “ஆதி சிகர முதற்றே உலகு” என்று ஒரு ஆங்கிலேயப் பாதிரி திருத்தி அச்சிட்டதைக் கேள்விப்பட்ட மதுரையில் நான்காம் தமிழ்ச் சங்கம் கண்ட பாண்டித்துரைத் தேவர், அப்பாதிரியாரிடமிருந்த அத்தனைப் பிரதிகளையும் விலை கொடுத்து வாங்கி அவற்றைத் தீயிட்டுக் கொளுத்தினார். அன்று திருக்குறளைத் திருத்தத் துணிந்த கிறுத்துவர்கள் இன்று அவருக்கே ஞானஸ்நானம் செய்துவைக்கவும் துணிந்து விட்டனர். சென்னையைச் சேர்ந்த தெய்வநாயகம் என்கிற ஒரு கிறுத்துவ தீவிரவாத எவாங்கலிக்கர், தமிழகத்தில் உள்ள ஆதிக்கச் சர்ச்சுகளின் (குறிப்பாக மயிலைக் கத்தோலிக்க சர்ச்சு) ஆதரவுடன், திருவள்ளுவர் புனித தாமஸின் சீடர் என்றும் திருக்குறளில் உள்ள கருத்துக்கள் விவிலியத்தில் உள்ள கருத்துக்களே என்றும் அயோகியத்தனமான பொய்ப்பிரசாரம் செய்து கொண்டு இருக்கிறார். கேரள மற்றும் தமிழக கத்தோலிக்கச் சபைகளும், கோடிகளைக் கொட்டிப் புனித தாமஸின் வாழ்க்கை வரலாற்றைத் திரைப்படமாக எடுக்கப் போவதாகவும், அதில் அவருக்கும் திருவள்ளுவருக்கும் இருந்த குரு-சிஷ்ய உறவைக் காட்டப்போவதாகவும் அறிவித்தனர். பின்னர் சென்னையில் நடந்த அத்திரைப்படத்தின் துவக்க விழாவில் திருவள்ளுவரைப் பற்றி நன்கு அறிந்தவரும் குறளோவியம் படைத்தவருமான தமிழக முதல்வர் கலந்து கொண்டு சிறப்புச் செய்தது கவனிக்கத் தக்கது. (Ref: – http://www.vijayvaani.com/FrmPublicDisplayArticle.aspx?id=1221 and http://www.newstodaynet.com/col.php?section=20&catid=29&id=8961 )


source: CulturaX

text: முஸ்லிம்களும் ஊடகங்களும் – மாலிக் கான் | அஜீஸ் அஹ்மத் AzeezAhmed's Blog இல்லம் > முஸ்லிம்களும் ஊடகங்களும் > முஸ்லிம்களும் ஊடகங்களும் – மாலிக் கான் முஸ்லிம்களும் ஊடகங்களும் – மாலிக் கான் ஒக்ரோபர் 20, 2010 Azeez Ahmed பின்னூட்டமொன்றை இடுக Go to comments விஞ்ஞானம், அறிவியல், மருத்துவம் எனப் பலதுறைகளிலும் மனிதன் உச்சத்தை அடைந்து கொண்டே செல்கின்றான். இதில் குறிப்பாகக் கூற வேண்டுமெனில் மீடியா என்ற ஊடகத்துறை உலகில் அதிவேகமாகப் பரவியும் முன்னேறிக்கொண்டும் இருக்கின்றது. உலகளாவிய (Mass-Media) ஊடகங்களில் முஸ்லிம் சமுதாயமும், இஸ்லாமும் குறிவைத்து அழிக்கப்பட்டுக் கொண்டிருக்கின்றது. மீடியா ? இந்திய முஸ்லிம்கள் பிரிட்டிஷ் ஆட்சியை எதிர்க்க ஆங்கிலம் கற்பது ஹராம் என்று கல்வி கற்க மறந்துவிட்டனர். ஆரம்பகாலத்தில் அரபி மொழி அறிந்தோர் பிறமொழியை அறிந்துகொள்ள ஆர்வம் காட்டாதது, இன்றளவும் அரபியர்களிடத்தில் இவ்வழக்கம் இருந்து கொண்டுதான் இருக்கின்றது. பிற மொழிகளுக்கு முக்கியத்துவம் கொடுக்காத ஒரு நிலை. கல்வியின் முன்னேற்றம் ஊடகங்களின் வளர்ச்சிக்கு அடிகோலிடும். கல்வியை மார்க்கக் கல்வி, உலகக் கல்வி என்று பிரிக்காமல் இரண்டும் இணைந்து கிடைக்கப் பாடுபடவேண்டும். கல்வியில் பின்தங்கியதால் மீடியாவில் மட்மல்லாது அரசு வேலைவாய்ப்பு, அரசியல் போன்றவற்றிலும் நாம் பின்னுக்குத் தள்ளப்பட்டுவிட்டோம். மீடியாவில் முஸ்லிம்கள் முன்னேறுவதற்கு கல்வியில் முன்னேற்றம் மிகஅவசியம். இதழியல் மற்றும் மொழியியல் முன்னேற்றம். இதழியல்(Journalism) என்பது வாரஇதழ்கள், மாதஇதழ்கள், தினசரி செய்திப் பத்திரிக்கைகள் மற்றும் எழுத்து வடிவில் மக்களைச் சென்றடையும் அனைத்து ஊடகங்களும் இதில் அடங்கும். எந்த ஒரு உலகச் செய்தியை நாம் அறிந்துகொள்ள வேண்டுமெனினும் மாற்றார்களிடத்தில் உள்ள ஊடகங்களைத்தானே அணுகவேண்டிய சூழல் நிலவிவருகிறது. உதாரணத்திற்கு தமிழில் முஸ்லிம்களால் நடத்தப்படும் தினசரிச் செய்தித்தாள் ஏதேனும் உண்டா? வேதனைக்குரிய விஷயம் முஸ்லிம்களில் திறமையான எழுத்தாளர்கள் மிகமிகக் குறைவு. பத்திரிக்கைத் துறையில் நமது சமுதாயம் முன்னேற்றம் காணவேண்டும். கருத்துக்கள் என்னவாக இருந்தாலும் அதைச் சீரிய முறையில் எடுத்துரைக்க மொழி என்ற ஊடகம் அவசியமாகிறது. எனவே மொழியை அதன் இலக்கிய, இலக்கண அறிவோடு அறிதல் வேண்டும். ஆங்கிலம் என்பது உலகில் அதிகமானோரால் பேசப்பட்டு வரும் மொழி, எனவே அவற்றையும் நாம் கற்றறிய வேண்டும். தொலைக்காட்சி சேனல்கள் மற்றும் வானொலி அலைவரிசைகள். தனிநபர் பிரச்சாரங்கள் , மேடை நாடகங்கள், கருத்தரங்குகள், ஜும்மாப் பேருரைகள். இணையம் ( Internet). ஒற்றுமை என்ற பண்பு மீடியாவின் வளர்ச்சிக்கு வழி வகுக்கும். நன்றி:- மாலிக் கான் நன்றி:- இஸ்லாம் கல்வி.காம் பிரிவுகள்:முஸ்லிம்களும் ஊடகங்களும் குறிச்சொற்கள்:ஃபாரம், அணுஆயுதம், அமெரிக்கா, அரசியல், அரசு நிர்வாகம், அரசு வலைவாய்ப்பு, அரபி சேனல், அரபி மொழி, அறிவியல், அலைவரிசைகள், அல் ஜஸீரா, அல்குர்ஆன், அல்லாஹ், ஆங்கிலம், ஆடியோ, ஆன்லைன், ஆய்வு, இ மெயில், இணையம், இண்டர்நெட், இதழியல், இதழியல்கள், இபாதத், இராணுவத்தினர், இராணுவம், இஸ்ரேல், இஸ்லாம், ஈராக் போர், உலகக் கல்வி, ஊடகங்களும், ஊடகத்துறை, ஊடகம், ஒற்றுமை, கட்டுரை, கணினி, கணிப்பொறி, கண்டுபிடிப்பு, கமர்ஷியல், கம்ப்யூட்டர், கருத்தரங்குகள், கற்பழிப்பு, கற்பழிப்புகள், கல்வி, கல்விக்கூடம், காம், காவல் துறை, குஜராத், குத்பா, குர்ஆன், குறும்படங்கள், குறும்படம், கைது, சமுதாய மக்கள், சமுதாயம், சரித்திரம், சாஃப்ட்வேர், சாட்டிங், சி.என்.என், சி.டி, சூழ்ச்சி, செய்திகள், சேனல்கள், ஜனசக்தி, ஜும்மாப் பேருரைகள், டாட்காம், டி.வி., டி.வி.டி, டிவிபர்தா, டேட்டிங், டொனால்ட் ரம்ஸ் பெல்ட், தகவல் தொடர்பு, தனிநபர் பிரச்சாரங்கள், தனிநபர் பிரச்சாரம், தினசரி, தியாகங்கள், திருமணங்கள், திரைப்படங்கள், திரைப்படம், தீவிரவாதிகள், துறை, தொலைக்காட்சி, தொலைக்காட்சி சேனல்கள், தொழுகை, நன்றி, நபி ஸல், நபி(ஸல்), பட்டப் படிப்பு, பத்திரிக்கை, பள்ளி, பாபர் மசூதி பிரச்சனை, பாலஸ்தீன், பி.பி.ஸி, பிரச்சாரம், பிரிட்டன், பிரிட்டிஷ், பிளாக், புகைப்படம், பெட்ரோல், பேருரைகள், பொழுதுபோக்கு, போர்கள், மதமாற்ற தடைச் சட்டம், மருத்துவச் செய்திகள், மருத்துவம், மாதஇதழ்கள், மாநாடுகள், மார்க்கக் கல்வி, மாலிக் கான், மீடியா, முன்னேற்றம், முஸ்லிம்களுக்கு, முஸ்லிம்களும், முஸ்லிம்களும் ஊடகங்களும், மென்பெருட்கள், மேடை நாடகங்கள், மேடைகள், மொழியியல், லாட்டரி ஒழிப்பு, வன்முறை, வரலாறு, வரலாறுகள், வானொலி, வாரஇதழ்கள், வாழ்க்கை முறை, வாழ்வுரிமை, விஞ்ஞானம், வீடியோ, வீடியோ கான்ஃபிரன்சிங், வெப்காம், வேலைவாய்ப்பு, ஷரீயத் சட்டங்கள், ஹதீஸ், ஹராம், ஹார்ட் வேர், BBC, CD.DVD, CNN, Documentery, Documentery Films, Internet, Journalism, Mass-Media முஸ்லிம், Media. MUSLIM AND MEDIA, TV, Veto Power, Visual Media


source: fineweb

text: பூமியின் நிலாவை காம்மா கதிர்வீச்சில் காணும்பொழுது சூரியனைவிட "வெளிச்சம்" (காம்மாக் கதிர் அடர்த்தி) உடையதாகக் காணப்படுகின்றது. இப் படம் காம்ப்டன் காம்மா கதிர் வானாய்வகம் (Compton Gamma Ray Observatory) என்னும் செயற்கைத் துணைக்கோள்வழி பெற்றது. அண்ட வெளியில் நட்சத்திரங்களின் பிறப்பு மற்றும் இறப்பு பற்றிய நுட்பச்செய்திகளை அறிந்து கொள்ளவும் உதவுகிறது. வானம் முழுவதிலும் 100 MeV அல்லது அதனைவிட கூடுதலான ஆற்றல் உள்ள காம்மாக் கதிர் வீச்சுப் படம். காம்ப்டன் காம்மா கதிர் வானாய்வகம் (Compton Gamma Ray Observatory) வழி எடுத்த படம் (லருவியின் பெயர் EGRET). வானத்தில் காலக்சித் தளத்தில் தெரியும் வெளிச்சமான புள்ளிகள் பல்சார்களில் (pulsar) இருந்தும் மேலும் கீழும் தெரியும் புள்ளிகள் குவாசார்களில் (quasars) இருந்தும் வருவதாகக் கருதப்படுகின்றது.


Previous post இணக்கமான தோழமை நிறைந்த இயக்குநர் ரஞ்சித் !! (மகளிர் பக்கம்) Next post குழந்தையை கொடுமையாக தாக்கிய தாய். என்ன காரணம்?!! (வீடியோ) Previous post:இணக்கமான தோழமை நிறைந்த இயக்குநர் ரஞ்சித் !! (மகளிர் பக்கம்) Next post:குழந்தையை கொடுமையாக தாக்கிய தாய். என்ன காரணம்?!! (வீடியோ)


source: wikipedia

text: கொலம்பியா அல்லது கொலம்பியக் குடியரசு (República de Colombia) என்றழைக்கப்படுவது தென் அமெரிக்கக் கண்டத்தின் வடமேற்குப் பகுதியில் நடு அமெரிக்காவிலுள்ள ஒரு நாடாகும். வடக்கு மற்றும் வடமேற்குப் பகுதிகளில் கரிபியன் கடலும் கிழக்கில் வெனிசுவேலாவும் பிரேசிலும், தெற்கில் எக்குவடோர், மற்றும் பெருவும், மேற்கில் பனாமாவும் பசிபிக் பெருங்கடலும் எல்லைகளாக அமைந்துள்ளன. தனது கடல் எல்லைகளை கோஸ்ட்டா ரிக்கா, நிக்கராகுவா, ஒண்டுராசு, ஜமேக்கா, டொமினிக்கன் குடியரசு, மற்றும் எயிட்டியுடன் பகிர்ந்து கொள்கின்றது. இது ஒற்றையாட்சி, அரசியலமைப்பைச் சார்ந்த குடியரசாகும் ;முப்பத்திரண்டு மாவட்டங்கள் உள்ளன. தற்போது கொலம்பியா உள்ள பகுதியில் துவக்கத்தில் முயிசுக்கா, குயிம்பயா, தயிரோனா தொல்குடி மக்கள் வாழ்ந்திருந்தனர். 1499இல் எசுப்பானியர்கள் வந்தடைந்தபிறகு முயிசுக்கா நாகரிகத்தை கைப்பற்றி தங்கள் குடியேற்றப்பக்குதிகளை உருவாக்கினர். பொகோட்டாவைத் தலைநகராகக் கொண்டு புதிய கிரெனடா அரச சார்புநாடு ஏற்படுத்தப்பட்டது. எசுப்பானியாவிடமிருந்து 1819இல் விடுதலை பெற்றபோதும் 1830இல் "கிரான் கொலம்பியா" கூட்டரசு கலைக்கப்பட்டது. தற்போது கொலம்பியாவும் பனாமாவும் உள்ள பகுதி புதிய கிரெனடா குடியரசாக உருவானது. புதிய நாடு கிரெனடியக் கூட்டரசு என 1858இலும் கொலம்பிய ஐக்கிய நாடுகள் என 1863இலும் சோதனைகள் நடத்தியபிறகு1866இல் இறுதியாக கொலம்பியக் குடியரசானது. 1903இல் கொலம்பியாவிலிருந்து பனாமா பிரிந்தது. 1960களிலிருந்து சமச்சீரற்ற தீவிரம் குறைந்த ஆயுதப் போராட்டத்தை எதிர்கொண்டு வந்தது; இது 1990களில் தீவிரமடைந்தது. இருப்பினும் 2005 முதல் இது குறைந்து வருகின்றது. கொலம்பியாவில் பல்லின மக்களும் பன்மொழியினரும் மிகுந்துள்ளதால் உலகின் பண்பாட்டு மரபுவளமிக்க மிகுந்த பன்முகத்தன்மை கொண்ட நாடுகளில் ஒன்றாக விளங்குகின்றது. கொலம்பியாவின் பன்முக நிலவியலும் நிலத்தோற்றமும் வலுவான வட்டார அடையாளங்களைத் தோற்றுவித்துள்ளன. நாட்டின் பெரும்பாலான நகரிய மையங்கள் அந்தீசு மலைத்தொடரின் மேட்டுப்பகுதிகளில் அமைந்துள்ளன. தவிரவும் கொலம்பியாவின் நிலப்பகுதிகள் அமேசான் மழைக்காடு, அயனமண்டலப்புல்வெளி, கரிபிய மற்றும் அமைதிப் பெருங்கடல் கடலோரப் பகுதிகளை அடக்கியுள்ளன. சூழ்நிலையியல்படி, இது உலகின் 17 பெரும்பல்வகைமை நாடுகளில் ஒன்றாக விளங்குகின்றது; சதுர கிலோமீட்டருக்கு மிகவும் அடர்த்தியான பல்வகைமையை உடைய நாடாகவும் விளங்குகின்றது. இலத்தீன் அமெரிக்காவில் நான்காவது பெரிய பொருளாதாரமாக விளங்கும் கொலம்பியா வட்டார செல்வாக்கும் மத்தியதர செல்வாக்குமுள்ள நாடாகவும் உள்ளது. சிவெட்சு (CIVETS) எனக் குறிப்பிடப்படும் ஆறு முன்னணி வளரும் பொருளாதாரங்களில் ஒன்றாகவும் பொருளியல் கூட்டுறவு மற்றும் வளர்ச்சிக்கான அமைப்பின் அணுக்கம் பெற்ற உறுப்பினர் நாடாகவும் உள்ளது. கொலம்பியா பேரியப் பொருளியல் நிலைத்தன்மையும் நீண்டகால வளர்ச்சி வாய்ப்புகளையும் உடைய பன்முகப்பட்ட பொருளியலைக் கொண்டுள்ளது. நகரங்கள் கொலம்பியா நகரங்களில் சில: கர்த்தெகனா பொகோட்டா மெதெயின் கலி மேற்கோள்கள் வெளியிணைப்புகள் பொதுத் தகவல் Colombia at பிரித்தானிக்கா கலைக்களஞ்சியம் Colombia at UCB Libraries GovPubs Key Development Forecasts for Colombia from International Futures Official investment portal Official Colombia Tourism Website Study Spanish In Colombia National Administrative Department of Statistics அரசு Colombia Online Government web site பண்பாடு Ministry of Culture புவியியல் National parks of Colombia தென் அமெரிக்க நாடுகள் கரிபியன் நாடுகள் ஐக்கிய நாடுகள் சபையின் உறுப்பு நாடுகள்


text: நாச்சியார்: Shilthorn Switzerland Posted by வல்லிசிம்ஹன் at 8:30:00 AM 30 comments: Links t Posted by வல்லிசிம்ஹன் at 5:06:00 AM சுவாரஸ்யமான அனுபவம். அப்போது திக் திக்கென இருந்திருந்தாலும் இப்போது புன்னகைக்க முடிகிறது! உங்கள் டிரைவிங் அனுபவம் நல்லாத்தான் இருக்கு. எப்போவாவது காரை டிரைவ் பண்ணுனீங்களா? எனக்கு, டிரைவர் சீட் பக்கத்துல உட்கார்ந்து வருவது கடினம். அவங்க வேகமாகப் போனால், 'மெதுவா மெதுவா' என்று சொல்லிக்கொண்டே இருப்பேன். 'சர் சர்'னு ஓட்டினால், எனக்கு ரொம்ப டென்ஷன் ஆகிவிடும். நானே கார் ஓட்டும்போது ஜாக்கிரதையாக ஓட்டுவேன், அதனால் கவலையில்லை.


திலீப்பின் வாய்ஸ் ஆப் சத்யநாதன் படப்பிடிப்பு துவங்கியது | Dinamalar பதிவு செய்த நாள்: அக் 17,2021 18:55 கொரோனா தாக்கம் காரணமாக கேரளாவில் படப்பிடிப்பு நடத்த சில மாதங்களாக கடுமையான நிபந்தனையுடன் அனுமதி அளிக்கப்பட்டு வந்தது. இந்தநிலையில் தற்போது தளர்வுகள் அறிவிக்கப்பட்டு படப்பிடிப்புகள் நடத்த அனுமதி வழங்கப்பட்டதை தொடர்ந்து கேரளா திரையுலகம் பரபரப்பாகியுள்ளது. அந்தவகையில் திலீப் நடிக்கும் 'வாய்ஸ் ஆப் சத்தியநாதன்' என்கிற படத்தின் படப்பிப்பிடிப்பு சமீபத்தில் பூஜையுடன் துவங்கியுள்ளது. பிரபல இயக்குனரும் திலீப்பின் நெருங்கிய நட்பு வட்டாரத்தில் இருப்பவருமான ரபி (மெக்கார்டின்) இந்தப்படத்தை இயக்குகிறார். தமிழில் சரத்குமார் நடித்த தென்காசி பட்டணம் படத்தை இயக்கியவர் இவர் தான். மேலும் திலீப்-கீர்த்தி சுரேஷ் நடித்த ரிங் மாஸ்டர் மற்றும்2கண்ட்ரீஸ் படங்களை தொடர்ந்து 'வாய்ஸ் ஆப் சத்தியநாதன்' படத்தில் மீண்டும் திலீப்புடன் கூட்டணி அமைத்துள்ளார் ரபி. இதில் திலீப்புக்கு ஜோடியாக வீணா நந்தகுமார் நடிக்கிறார்.


text: ஜூன்கோ டபெய் |இந்தக் கட்டுரையில் உசாத்துணைகள் இல்லை.| ||இந்த கட்டுரையில் பெரும்பகுதி உரையை மட்டும் கொண்டுள்ளது. கலைக்களஞ்சிய நடையிலும் இல்லை. இதைத் தொகுத்து நடைக் கையேட்டில் குறிப்பிட்டுள்ளபடி விக்கிப்படுத்துவதன் மூலம் நீங்கள் இதன் வளர்ச்சியில் பங்களிக்கலாம். இந்த கட்டுரையை திருத்தி உதவுங்கள் ஜப்பானில் பிறந்த ஜூன்கோ டாபி (Junko Tabei) 10வயதாக இருக்கும் போதே மலையேறும் பயிற்சியில் சேர்ந்தார். ஜப்பானில் உள்ள நாசுமலை சிகரத்தில் ஏறுவதற்கு பயிற்சி பெற்றார். டோக்கியோ அருகில் உள்ள ஷோவா பெண்கள் பல்கலைக்கழகத்தில் ஆங்கில இலக்கிய பட்டம் பெற்றார். படிக்கும் போதே மலையேறும் கிளப் ஒன்றில் உறுப்பினராக சேர்ந்தார். 1969ம் ஆண்டில் பெண்கள் மலையேறும் கிளப் தொடங்கினார். இதற்கு ஜப்பான் பெண்கள் மலையேறும் கிளப் என்று பெயரிட்டார். திருமணத்துக்கு பின்னர் கணவருடன் இணைந்து பல சிகரங்களில் மலையேறும் பயிற்சிகளை மேற்கொண்டார். ஜப்பானில் உள்ள புஜி மலை உள்ளிட்ட சில உயரமான சிகரங்களில் ஏறி பயிற்சி பெற்றார். சுவிஸ் ஆல்ப் மலை சிகரங்களில் உள்ள மாட்டர்ஹார்னிலும் மலையேறும் பயிற்சி பெற்றார். பல பயிற்சிகளின் காரணமாக 1972ம் ஆண்டு ஜப்பானின் மிகச்சிறந்த மலையேறும் பெண் பயிற்சியாளர் என்ற பெயரை பெற்றார். இதையடுத்து ஜப்பானில் இருந்து வெளிவரும் யோமியுரி நாளிதழ் மற்றும் நிகான் தொலை காட்சி ஆகியவை இணைந்து ஜப்பானில் உள்ள பெண்கள் மலையேறும் குழுவை எவரஸ்ட் சிகரத்துக்கு அனுப்ப முடிவு செய்தன. ஜூன்கோ டாபி உட்பட 15 பெண்களை தேர்வு செய்தனர். இதற்காக அவர்களுக்கு கடுமையான பயிற்சிகள் அளிக்கப் பட்டன. 1975ம் ஆண்டின் தொடக்கத்தில் காத்மாண்டுவுக்கு அனுப்பப்பட்டனர். அங்கு உள்ளூரை சேர்ந்த 9 பேரை வழிகாட்டிகளாக அழைத்துக்கொண்டனர். 1953ம் ஆண்டு எவரஸ்ட் சிகரத்தை அடைந்த எட்மண்ட் ஹில்லாரி, டென்சிங் நார்காய் ஆகியோர் சென்ற வழியில் பெண்கள் குழுவினர் எவரஸ்ட் சிகரத்தை நோக்கி சென்றனர். மே மாதம் எவரஸ்ட் சிகரத்தில் 6 ஆயிரத்து 300 மீட்டர் உயரத்தை அடைந்து அந்த பகுதியில் கூடாரம் அமைத்து தங்கியிருந்தனர். அப்போது அந்த பகுதியில் தீடீரென பனிப்பாறைகள் சரிந்தன. எல்லா பெண்களும் பனிப்பாறைக்கு அடியில் புதைந்து போயினர். ஜூன்கோ டாபியும் சுயநினைவை இழந்து விட்டார். அந்த சமயத்தில் ஒரு வழிகாட்டி ஜூன்கோ டாபி உள்ளிட்ட பெண்களை மீட்டார். அதன் பின்னர் 12 நாள் கழித்து ஜூன்கோ டாபி மட்டும் 1975ம் ஆண்டு இதே நாளில் எவரஸட் சிகரத்தை அடைந்தார். இதைதொடர்ந்து மேலும் பல சாதனைகளை செய்தார். இப்போது 61வயதாகும் இவர் வயதுகாரணமாக மலையேறும் சாதனைகளை குறைத்துக்கொண்டார்.


அரசின் இந்த நடவடிக்கைகளுக்கு துணையாக பல்வேறு தனியார் அமைப்புகளும் தொண்டு நிறுவனங்களும் அரசுடன் கைகோர்த்து பொதுமக்கள் எளிதில் புரிந்துகொள்ளும் வகையில் கலை நிகழ்ச்சிகள் போன்ற பல்வேறு நிகழ்ச்சிகள் மூலமாக விழிப்புணர்வு ஏற்படுத்தி வருகின்றனர். தமிழகத்தில் ஊரடங்கை நீட்டிக்க மருத்துவர்கள் குழு பரிந்துரை அந்த வகையில், கன்னியாகுமரி மாவட்டம் நாகர்கோவிலில் தமிழ்நாடு ஓவிய கலைஞர்கள் சங்கத்தினர் பொதுமக்கள் கூடும் இடங்களில் ஓவியம் வரைந்து விழிப்புணர்வு ஏற்படுத்தினர். விழித்திரு, தனிமையில் இரு, அரசின் உத்தரவுகளை பின்பற்று போன்ற விழிப்புணர்வு வாசகங்களுடன் கண்களை கவரும் வகையில் வண்ண வண்ண கோல பொடிகள் மூலமாக வரையப்பட்ட இந்த ஓவிய விழிப்புணர்வு பொதுமக்களை ஈர்பதுடன் எளிதில் விழிப்புணர்வு ஏற்படுத்தும் வகையில் அமைந்துள்ளது.


text: தமிழ்நலப்பதிவர்களுக்கு இலக்குவனார் விருது - அகர முதல இணையம் வழியாகத் தமிழ்ப்பணி ஆற்றுநர்க்கு 'அகரமுதல' சார்பில் இலக்குவனார் இலக்கிய இணையமும் தமிழ்க்காப்புக்கழகமும் இணைந்து இலக்குவனார் விருது வழங்க உள்ளன. மரபுத்தமிழில் பாடல்கள் எழுத ஊக்குவித்தும் கற்பித்தும் எழுதியும் சிலர் முகநூல் குழுக்கள் அல்லது பிற தளங்கள் வழித் தொண்டாற்றி வருகிறார்கள். பிழையின்றி எழுதுவதற்கு வழிகாட்டி நல்ல தமிழை வளர்க்கச் சிலர் உறுதுணையாக உள்ளனர். மிகச்சிலர் பிழையின்றியும் அயற்சொல், அயலெழுத்து கலக்காமலும் நல்ல தமிழில் எழுதி வருகின்றனர். சிலர் தமிழ் வளர்ச்சிக்காக வலைப்பூ அல்லது இணையத்தளங்கள் நடத்தி வருகின்றனர். சிலர், பெயர்ச் சொற்களைக் குறிக்கையில் அயற்சொற்களைத் தமிழ் ஒலிக்கேற்பத் தமிழில் எழுதித் தமிழைக் காக்கும் பணியில் ஈடுபட்டு வருகின்றனர். சிலர் சொல்லாக்க முயற்சிகளை ஊக்குவித்து வருகின்றனர். இவர்களைப் பாராட்டி 'அகரமுதல' மின்னிதழ் சார்பில்'இலக்குவனார் விருது' வழங்க உள்ளோம். இவ்விருது இணைய வழி அனுப்பும் பாராட்டுச்சான்றிதழ். எனவே, உலகின் எப்பகுதியைச் சேர்ந்தவரும் விண்ணப்பிக்கலாம். தகுதியான ஒவ்வொருவரும் பாராட்டப் பெறுவர். இணையப் பயன்பாடின்றி இவ்வாறு தொண்டாற்றுவோர் இருப்பின் அவற்றை இணைய வாயிலாகத் தெரிவிப்பின் அவர்களுக்கும் விருதுகள் வழங்கப்பெறும். அத்தைகையோர் தங்கள் படைப்பினைப் பயன்படுத்த அகரமுதல இதழுக்கு அனுப்பி வைத்தால் 'அகரமுதல' வெளியிடும். அல்லது தாங்கள் விரும்பும் வேறு தளத்திலும் வெளியிடலாம். அவ்வாறு இணையத்தில் அவர்களின் பதிவுகள் இடம் பெறின் அவர்களும் விண்ணப்பிக்கத் தகுதியுடையவர் ஆவார். எனவே, நண்பர்கள் அத்தகையோர் இருப்பின் அவர்களையும் ஆற்றுப்படுத்தி இணையப் பயன்பாட்டிற்குத் திருப்ப வேண்டுகின்றோம். தமிழ் நாளும் நலிந்துவருவதை இத்தகையோர் முயற்சிகளே தடுத்து நிறுத்தும். எனவே, இதனைப் பாராட்டிப் பிறரை இவ்வழியில் திருப்பும் வகையில் மேற்கொள்ளப்படும் எளிய முயற்சியே இது. விண்ணப்பிப்போர், தங்கள் படைப்புப் பணி குறித்து விரிவாக உரிய மின்னிணைப்புகளுடன் 'அகரமுதல' இதழ் மின்வரிக்குத் < madal.akaramuthala@gmail.com > தங்கள் ஒளிப்படத்தையும் பாராட்டிதழில் குறிப்பதற்காகத் தங்களைப்பற்றிய ஐந்து வரி குறிப்பையும் இணைக்க வேண்டும். விண்ணப்பிப்போர், தங்கள் பெயரையும் முதல்/தலைப்பு எழுத்து அல்லது முதல்/தலைப்பு எழுத்துகளையும் அயலெழுத்து கலப்பின்றித் தமிழிலேயே குறிப்பவர்களாக இருக்க வேண்டும். ஒரு வேளை இது வரை அவ்வாறில்லாமல் இருந்தால், இனி நான் தமிழ் எழுத்துகளைக் கொண்டே என் பெயரை முழுமையாகக் குறிப்பேன் என உறுதி மொழி இணைக்க வேண்டும். விண்ணப்பிப்பதற்கான இறுதி நாள் : மார்கழி 16, 2048 / திசம்பர் 31, 2017 விருதிதழ்களைத் தைத்திங்களில் அனுப்பத் திட்டமிட்டுள்ளோம். 'அகரமுதல' Topics: அயல்நாடு, அறிக்கை, அழைப்பிதழ், செய்திகள் Tags: அகரமுதல, இலக்குவனார் இலக்கிய இணையம், இலக்குவனார் விருது, தமிழ்க்காப்புக்கழகம், தமிழ்நலப்பதிவர் விசுவேசுவரன் - December 17th, 2017 at 1:27 pm // ..தமிழ் நாளும் நலிந்துவருவதை இத்தகையோர் முயற்சிகளே தடுத்து நிறுத்தும்// தமிழின் அழிவு 2000 ஆண்டுகளாக நடைபெறும் பண்பாட்டுப்படையெடுப்பு. சிந்து சமவெளியில் தமிழ் மறைந்து பல ஆயிரம் ஆண்சுகள் ஆயின.வடமொழி வென்றது. ஆந்திரம், கரநாடகம், மலையாளம் ஆகிய மாநிலங்கள் தமிழ் பேசிய ரிலம். இன்று தமிழ் அங்கு இல்லை. வடமோழியின் தாக்கத்தால் தமிழ் அழிந்தது. அந்த அழிவு இன்றும் தொடர்கிறது. தமிழ் அறியாமல் பட்டம் பெறலாம். பிள்ளைகளின் பெயர்கள் வடமொழியில். கடவுள் வழிபாடு வடமொழியில். சொதிடம், பரிகாரம், திருமணம், தீர்த்த யாத்திரை...... என வேதமரபு ஆட்சி செய்கிறது. இதையெல்லாம் எதிர்கொள்ள பாரதிதாசன் போன்ற கவிஞர்கள் இல்லை. வாச்த்தை விளையாட்டுகளாக வரும் கவிதைகள் தமிழ் வளர்க்காது. நேரடியாக வடமொழி கருத்துகளை மறுக்கும் தமிழ் நூல்களை இனம் கண்டு அவற்றை பரப்புவதன் மூமம் தமிழின் பெருமையை நிறுவ வேண்டும். அது போன்ற சிந்தனைகளை இனம் காணாங்கள்.


ஆபரேஷன் கோபால் - ஆளுநர் மாளிகையில் நடந்தது என்ன? | Webdunia Tamil Last Modified புதன், 10 அக்டோபர் 2018 (10:30 IST) சென்னை விமான நிலையத்தில் நக்கீரன் கோபால் நேற்று காலை கைது செய்யப்பட்டார். நிர்மலா தேவி விவகாரத்தில் ஆளுநரை தொடர்பு படுத்தி கட்டுரை எழுதியதால், அவர் மீது 124A பிரிவில் வழக்கு தொடரப்பட்டுள்ளது. ஆளுநரை பணி செய்ய விடாமல் அவர் தடுத்ததாகவும் வழக்கப்புதிவு செய்யப்பட்டது. ஆனால் 124 பிரிவின் கீழ் நக்கீரன் கோபாலை கைது செய்யப்பட்டதில் முகாந்திரம் இல்லை. அவரை நீதிமன்ற காவலுக்கு அனுப்ப முடியாது எனக்கூறி நக்கீரன் கோபாலை நீதிபதி கோபிநாத் விடுதலை செய்து உத்தரவிட்டார். நேற்று காலை கைது செய்யப்பட்ட கோபால், சிறைக்கு செல்லாமலேயே மாலை விடுதலை செய்யப்பட்டார். கல்லூரி மாணவிகளை தவறான பாதைக்கு அழைத்த பேராசிரியர் நிர்மலா தேவி தொடர்பாக பல திடுக்கிடும் தகவல்களை நக்கீரன் பத்திரிக்கை தொடர்ந்து வெளியிட்டு வந்தது. போலீசாரிடம் நிர்மலா தேவி அளித்த வாக்குமூலத்தில் 4 முறை ஆளுநர் மாளிகைக்கு சென்றதாகவும், ஆளுநரின் செயலாளர் ராஜகோபாலுக்கு கல்லூரி மாணவிகள் பலரை அறிமுகம் செய்ததாகவும், பன்வாரிலால் மதுரை வரும்போதெல்லாம் அவரை சந்தித்து பேசியதாகவும் செய்தி வெளியிட்டது. எப்படியாவது துணை வேந்தர் பதவியை பெற உயர் மட்ட அதிகாரிகள் பலருக்கு, அழகான கல்லூரி மாணவிகளை அறிமுகம் செய்து வைத்ததாக நிர்மலா தேவி அளித்த வாக்குமூலத்தில் கூறப்பட்டதாக நக்கீரன் செய்தி வெளியிட்டது. அவரின் வாக்குமூலம் ஆளுநர் மாளிகை மற்றும் தமிழக அரசுக்கு அனுப்பப்பட்டதாகவும், இந்த விவகாரம் நிர்மலா தேதி, முருகன், கருப்பசாமி ஆகியோரை தாண்டி சென்றால் ஆபத்தாக முடியும் எனக்கருதி குற்றப்பத்திரிக்கை தயார் செய்யப்பட்டதாக அந்த செய்தியில் கூறப்பட்டுள்ளது. இறுதியாக, ஆளுநருடன் தனக்கு தொடர்புண்டு என தொடர்ந்து நிர்மலா தேவி கூறி வருகிறார். ஆனால், அவரை வெளியே விடாமல் சிறைப்பறைவை ஆக்கி, அவருக்கு ஜாமீனும் கொடுக்காமல், மத்திய மாநில அரசுகள் ஆளுநரை காப்பாற்றிக்கொண்டிருக்கிறது என செய்தியை முடித்துள்ளனர். எனவே, அவரை கைது செய்ய வேண்டும் என கருதிய ஆளுநர் மாளிகை அதிகாரிகள், நக்கீரன் பத்திரிக்கையில் வெளியான செய்திகள் குறித்த கோப்புகளை தமிழக தலைமை செயலாளர் கிரிஜா வைத்தியநாதனிடம் கேட்டுள்ளனர். அவரும் அதை தயார் செய்து கொடுத்துள்ளார். அந்த கோப்பு மத்திய உள்துறையிடம் கொடுக்கப்பட்டு அனுமதி பெறப்பட்டதாம். கடந்த 5ம் தேதி எடப்பாடி பழனிச்சாமி, தலைமை செயலாளர் கிரிஜா இருவரும் ஆளுநர் மாளிகைக்கு சென்று ஆளுநர் பன்வாரிலாலை சந்தித்து பேசினர். அப்போதுதான், நக்கீரன் கைது பற்றிய புகாரை ஆளுநரின் செயலாளர் கிரிஜா வைத்தியநாதனிடம் கொடுத்துள்ளார். இதையடுத்தே கோபாலின் கைது சம்பவம் அரங்கேறியுள்ளதாக செய்திகள் வெளியே கசிந்துள்ளது. முகாந்திரம் இல்லை ; நக்கீரன் கோபால் விடுதலை : நீதிமன்றம் அதிரடி நக்கீரன் கோபாலுக்கு மருத்துவ சோதனை- ஸ்டாலின் மருத்துவமனை வருகை பல்வேறு பிரச்சனைகள் : திசை திருப்பவே நக்கீரன் கைதா? நக்கீரன் கோபால் மீது தேசத்துரோக வழக்கு –வைகோ தர்ணா போராட்டம். நக்கீரன் கோபால் கைது –காரணம் என்ன? Governor Banwarilal


இந்திய முஜாஹித்தீன் | இஸ்லாம்-இந்தியா | பக்கம் 2 Posted tagged ‘இந்திய முஜாஹித்தீன்’


காவல்துறையினர், வருவாய் துறை அதிகாரிகள், மருத்துவர்கள், மருத்துவமனை ஊழியர்கள், உணவு பாதுகாப்புத் துறை அதிகாரிகள், இன்னும் பல துறைகளை சார்ந்த அதிகாரிகள், தன்னார்வ தொண்டு நிறுவனங்கள் தங்கள் உயிரை பணயம் வைத்து பொதுமக்களை காக்க போராடி வருகின்றனர். அரசிற்கு தேவையான 00004000 நிதியுதவியை கொடுத்து உதவுங்கள் என்று பிரதமரும், தமிழக முதல்வரும் கோரிக்கை வைத்துள்ளனர். இதன்படி தமிழ்நாடு உணவுப்பொருள் வியாபாரிகள் சங்கத்தின் சார்பாக ரூ.25,50,000 தொகையை மதுரை மாவட்ட ஆட்சியரிடம் வழங்கியுள்ளோம். நமது சங்கத்தின் கோரிக்கையை ஏற்று, நம் சங்க உறுப்பினர்கள் மாவட்ட ஆட்சியரிடம் ரூ.24,25,000 தொகையை வழங்கியுள்ளனர். இந்த நிதியையும் சேர்த்து ரூ.1 கோடிக்கு மேல் மொத்தமாக எங்கள் உறுப்பினர்கள் மாவட்ட ஆட்சியரிடம் கொடுக்க தயாராக உள்ளனர். சக்தி மசாலா நிறுவனத்தினரும், திண்டுக்கல் நாகா மாவு மில் நிறுவனத்தினரும் அதிக நிதி கொடுத்து உதவியுள்ளனர். ஒவ்வொருவரும் நம்முடைய கடமையாக, நம்மால் இயன்ற வரை அந்தந்த மாவட்ட ஆட்சியர் அவர்களிடம் பெரும் தொகையை வழங்கும்படி கேட்டுக்கொள்கிறோம்” என்று தெரிவிக்கப்பட்டுள்ளது.


text: என் அலுவலகத்திற்கு, தொலைபேசி அழைப்பு ஒன்று வந்தது. எங்கள் அலுவலகத்தில் பணியாற்றும் கடைநிலை பெண் ஊழியரின் கணவர், சாலை விபத்தில் மரணம் அடைந்து விட்டார் என்ற செய்தி, கேட்டு, எப்படி இத்துயர செய்தியை, அப்பெண்ணிடம் பக்குவமாக கூறுவது; அவர் எப்படி இதை தாங்கிக் கொள்வார் என, பலவாறு சிந்தித்து, சில ஆண் ஊழியர்கள் கலந்து பேசி, பின், அப்பெண்ணை அழைத்து, தகவல் கூறினோம். அப்பெண், அச்செய்தியை மிக லேசாக எடுத்துக் கொண்டதுடன், ஒரு சொட்டு கண்ணீர் மட்டும் விட்டு விட்டு, விடுப்பு கடிதம் எழுதி தந்து விட்டு, வீட்டிற்கு சென்று விட்டார். மறுதினம், சில அதிகாரிகள் மற்றும் சக ஊழியர்கள், இறந்தவரின் வீட்டிற்கு சென்றோம். அப்பெண்ணே, எங்களை எதிர்கொண்டார். தன் கணவர் மிகப் பெரிய குடிகாரர் என்றும், அனுதினம் பணம் கேட்டு துன்புறுத்துவார் என்றும், மேல்நிலைப் படிப்பு படிக்கும் பெண் குழந்தை முன், செக்ஸ் டார்ச்சர் கொடுப்பதுடன், தகாத வார்த்தைகளால், வேறு ஒரு ஆண்மகனோடு இணைத்து பேசி அடிப்பார் என்றும், அனுதினம் செத்து பிழைத்தோம். என் பிரார்த்தனையை இன்று இறைவன் கேட்டு, கண் திறந்து விட்டார் சார்... இனி, நான் என் மகளுடன் குறைந்த வருவாய் என்றாலும், நிம்மதியாக வாழ்வை எதிர்கொள்வேன் என, பெருமூச்சு விட்டு பொருமினார். ஆறுதல் கூற சென்ற ஆண்களாகிய நாங்கள் தான், அழுது வருந்தினோம்; இப்படி ஒரு ஆண்மகனா என்று! இக்கடிதம், குடிகார கணவன், சந்தேகப் பேர்வழி கணவன்மார்களுக்கு ஒரு எச்சரிக்கையாக இருக்கட்டும். நீங்கள் செத்து போனால் அழ, மனைவி, குழந்தைகள் வேண்டும். குடியைவிட்டுவிட்டு, வாழும் கொஞ்ச காலத்தில், மனைவி குழந்தைகளை சந்தோஷமாக வைத்து கொள்ளுங்கள். இல்லையேல், மேற்சொன்ன கதிதான் குடிகாரனாகிய உங்களுக்கும். — எம்.எஸ்.வி.அருண், புளியங்குடி. மனித நேயம்... எங்களுக்கு பக்கத்து தெருவில் குடியிருக்கும் நபர், தீபாவளிக்கு முன்தினம், துவைத்த துணிகளை தேய்ப்பதற்கு எடுத்துச் சென்றார். அங்கு துணிகளை தேய்த்துவிட்டு, தேய்த்த பெண்மணிக்கு தீபாவளி பரிசாக, 200 ரூபாய் வழங்கினார். அதோடு, முடி திருத்தகம் சென்றார். அங்கு கடந்த வாரம் தான் முடி வெட்டிக் கொண்டார். தீபாவளிக்காக மீண்டும் முடிவெட்டிவிட்டு, அவருக்கு கைலி, சட்டை ஆகியவைகளோடு, பணமும் கொடுத்து, தீபாவளி வாழ்த்துக் கூறினார். ஐம்பது வயதான இவர், அதிகம் சம்பாதிப்பவர் இல்லையென்றாலும், அனைவரும் தீபாவளி கொண்டாடி மகிழ வேண்டும் என்ற மனித நேயத்துடன் செயல்பட்டதை, வெகுவாக வியந்து பாராட்டினேன். அவரிடம் கேட்கும்போது, 'நாம் வேலை செய்யும் இடங்களில், நமக்கு தீபாவளி போனஸ் வழங்குகின்றனர். அது, போல இவர் பணி செய்வது நமக்காக. ஆதலால், நாம் தான், "போனஸ்' வழங்க வேண்டும்...' என்று கூறினார். இப்பழக்கத்தை அனைவரும் கடைபிடித்தால், மனித நேயம் வளரும். — கே.குமார், ராமநாதபுரம். கறிக்கடை கலப்படம்! நான் சொல்லப்போகும் பிரச்னை, தமிழகத்தின் எல்லா ஊர்களிலும் இருக்கிறது. எங்க ஊரில், பத்துக்கும் மேற்பட்ட மட்டன் கடைகள் உள்ளன. கறி தீர்ந்து விட்டால், புதிய ஆட்டை ரோட்டில் போட்டு, துடிக்க துடிக்க அறுப்பர். அது நல்ல ஆடா, சீக்கு பிடித்த ஆடா என ஆராய்ந்து, சுகாதார ஆய்வாளரால், சீல் குத்தப்பட்டதல்ல. தவிர, கடைகளில் வட்டவடிவ கட்டையில், மாமிச சப்பைகள் இருக்கும். இரு ஆட்டின் தொடைப்பகுதிகள் கொக்கியில் தொங்கவிடப்பட்டிருக்கும். நாம் அரைக்கிலோ மட்டன் கேட்டால், 300 கிராம் வரை தொடை கறியிலிருந்து அரிந்து, தராசில் இடுவர். மீதி இருநூறு கிராமுக்கு, கட்டை மீதிருக்கும் மாட்டுக்கறி மாமிசத்தை எடுத்து, தராசில் இட்டு, ஐநூறு கிராமாக்குவர். ஆட்டு மாமிசம் ரோஜா நிறத்திலும், மாட்டுமாமிசம் அடர் குங்கும நிறத்திலும் இருக்கும். இந்த கலப்படத்தை, நம் கண் முன்னே மூணு சீட்டுக்காரர் போல் செய்வர். இதனாலேயே நான் மட்டன் வாங்குவதை நிறுத்தி விட்டேன். மீறி வாங்கினால், தொங்கும் ஆட்டு சப்பையை அப்படியே எடைபோட்டு வாங்கி விடுவேன் அல்லது தலை மற்றும் சுட்டு ரோமம் நீக்கிய ஆட்டுக்கால்கள் வாங்குவேன். என் சந்தேகம் நியாயமானதா என்று நீங்கள் தான் சொல்ல வேண்டும். — பெயர், ஊர் சொல்ல விரும்பாத வாசகர். 1.செய்திகள் குறித்த கருத்துக்களைப் பதிவு செய்யும்போது, எவருடைய மனதையும் புண்படுத்தாத வகையில், நாகரிகமான முறையில் உங்கள் கருத்துகள் இருக்க வேண்டும் என்று எதிர்பார்க்கிறோம். 2.ஏற்கனவே பதிவு செய்யப்பட்ட கருத்துகளையும் விமர்சிக்கலாம். ஆனால் தனிப்பட்ட முறையில் எவரையும் விமர்சிக்காமல், கருத்துக்கள் மற்றும் செய்திகளை மட்டுமே விமர்சிக்க வேண்டுகிறோம். 3.அவதூறான வார்த்தைகளுக்கோ, ஆபாசமான வர்ணனைகளுக்கோ இங்கு இடம் இல்லை. அத்தகைய கருத்துகள் தணிக்கை செய்யப்பட்டே வெளியிடப்படும்; அல்லது முற்றிலுமாக நிராகரிக்கப்படும். 4. வாசகர்கள் தெரிவிக்கும் கருத்துக்களை, அவர்கள் நடையிலேயே எவ்வித அடித்தல், திருத்தல் இன்றி வெளியிட வேண்டும் என்றே நாங்கள் விரும்புகிறோம். அதற்கேற்ப உங்கள் கருத்துக்களை, விமர்சனங்களை நாகரிகமாக பதிவு செய்யுமாறு வேண்டுகிறோம். எப்படி பட்ட ஈவு இறக்கம் இல்லாத கொடுங்கோலன் என்றாலும் இறப்பு என்று வந்தவுடன் அவனுடைய சிறப்பை பற்றி மட்டும் பேசி தீய செயல்களை பட்டியல் இட மாட்டார்கள் மேலும் தளி கட்டிய கணவனை எப்போது இறப்பர் என்று கடவுளிடம் வேண்டியதாக கூறுவதை கேட்கும் பொது பத்தினி பெண்கள் இப்படியுமா இருக்கிறார்கள் என்று மன வேதனை அடைய செய்கிறது கல் ஆனாலும் கணவன் புல் ஆனாலும் புருஷன் என்பதெல்லாம் அந்த காலத்தோடு பொய் விட்டது இப்போதெல்லாம் அடித்தல் அறுத்துக்கொண்டு வா உதித்தல் விவாகரத்து கேள் குடித்தால் கொலை செய் என்று சீரியல்கள் போதனை செய்கின்றன நல்லபடியா வாழ யாரும் அறிவுரைகள் சொல்வது இல்லை ஒருவனுக்கு ஒருத்தி என்பதும் மலை ஏறிவிட்டது விவாகரத்துகள் மலிந்து விட்டன கணவன் இறந்ததற்காக பதினறுநாள் துக்கம் அவது அனுசரிப்பர்கள அதுவும் இல்லையா கடவுளே இது அடுக்கும? அடக்கடவுளே இப்படியுமா ஒருகுடிகாரனுக்கு சப்போர்ட் செய்விக, இதுபோன்ற குடிகாரனிடம் அடிஉதை வாங்கும் பெண்ணின் நிலைய யோசிச்சீங்களா? பல குடிசைவாழ் பெண்களின் அழுகை கண்ணீர் துயரம் தெரியுமா, இவுக பலவிடுகளில் பாத்திரம் தேச்சு துணிதொச்சு உழச்சுகொண்டுவரும் காசையும் டாஸ்மாக்லே கொண்டு (பிடுங்கி)கொட்டும் குடிகாரனுக்கு அவன் செய்யும் கொடுமைகளை அனுபவிக்கிரவளுக்கு தான் தெரியும் அப்போ இவளும் பத்தினிய இருக்க விருமப்றதே இல்லே இதுதான் 100% உண்மை . உங்க தலைவிக்கு கஜானா ரொம்பினா போரும் தோழியின் சாராய கம்பெனிக்கு லாபம் கிடச்சா போரும்... What to eat and not to eat is my business , these veg group people should shut up and mind their own business. I dont like veg foods does that mean should i tell not to eat thayir sadam. All veges, seeds and leaves have life in them , so veg or non veg god d it to enjoy , so shut up and appreciate what god d and stop advicing others. பெயர் சொல்ல விரும்பாத வாசகரே, இதற்க்கு மாமிசம் சாப்பிடுவதை நிறுத்திவிட்டால் பிரச்சனையை வராதே. வள்ளுவன் மாமிசம் தின்பதை புண் உண்பதற்கு சமம் என்று சொல்லி இருக்கிறார். தமிழர் என்று சொல்லடா வள்ளுவன் சொன்னதை செய்யடா. ஐயா பல குடிகாரனுக பெஞ்சாதிக இதே ரகம் தான்.இந்த நரகத்துலே அடி உதை வாங்கி அவதிப்படும் பெண்களுக்கே தெரியும் கஷ்டம் ,டாஸ்மாக் தொறந்து கள்ள நிரப்பும் அரசுக்கா புரியும் குடிகாரன பெத்தவாளும் கண்ண்டுக்காம இருக்காக ,இதனால் பெரிய பணக்காரனும் சரி எழையும் சரி குடி என்னும் அரக்கன் கிட்ட மாட்டிண்டால் மானம் மரியாதை + உசிரும் போவும் , இவனுக செத்தால் அதுவும்குடிச்சே செத்தால் எவனும் அழா மாட்டன் நாட்டை வீட்டை பிடிச்ச சனி ஒஜிஞ்ச்சுதுன்னு ஹெப்பா இருப்பாக. /குடிச்சு செய்யும் கலாட்டா கொஞ்சமா தன்னிலை தடுமாறி செய்யும் அக்குரமம் எம்புட்டு , ஊருக்காக ஒப்பாரி வைக்கத இந்த பெண்ண வாழ்த்துறேன் நீங்கள் கருத்துப் பதிவு செய்ய LOGIN செய்ததும், My Page என்ற பட்டனை கிளிக் செய்து. அதில் உங்கள் புகைப்படம், மெயில் முகவரி, ஊர், நாடு ஆகியவற்றைப் பதிவு செய்ய புதிய வசதி செய்யப்பட்டுள்ளது. ஏற்கனவே பதிவு செய்த புகைப்படத்தை நீக்கவும் வசதி உள்ளது. மேலும் இதுவரை நீங்கள் தெரிவித்த கருத்துக்களைத் தொகுப்பாக பார்த்துக் கொள்ளலாம். இந்த புதிய வசதியை வாசகர்கள் முழுமையாக பயன்படுத்திக் கொள்ள விரும்புகிறோம். உங்களுடைய புகைப்படத்தை மட்டுமே பதிவு செய்யவும்; வேறு எந்த புகைப்படத்தையும் பதிவு செய்ய வேண்டாம்.


text: வங்கி சேமிப்புக் கணக்கு இன்ஷூரன்ஸ்: கொரோனா இறப்புக்கும் இழப்பீடு க்ளெய்ம் செய்ய முடியுமா? | can life insurance claim be made for covid 19 death through PMJJBY scheme? - Vikatan Published: 11 May 2021 7 PM Updated: 11 May 2021 7 PM ஒருவர் எத்தனை சேமிப்புக் கணக்கு வைத்திருந்தாலும் ஏதாவது ஒரு வங்கிக் கணக்கு மூலம்தான் இந்தத் திட்டங்களில் சேர வேண்டும். கடந்த 2015-ம் ஆண்டு `பிரதான் மந்திரி சுரக்ஷா பீமா யோஜனா' (PMSBY) என்கிற தனிநபர் விபத்துக் காப்பீட்டு பாலிசி மற்றும் `பிரதான் மந்திரி ஜீவன் ஜோதி பீமா யோஜனா' (PMJJBY) என்கிற ஆயுள் காப்பீட்டு பாலிசி ஆகிய இரண்டு இன்ஷூரன்ஸ் திட்டங்கள் மத்திய அரசால் அறிமுகப்படுத்தப்பட்டன. அந்தக் காலகட்டத்தில் இது ஒர் இயக்கமாகவே செயல்படுத்தப்பட்டது. இந்தத் திட்டங்களில் வங்கி சேமிப்பு வைத்திருப்பவர்கள் சேர வைக்கப்பட்டார்கள். தற்போதும் இந்தத் திட்டம் தொடர்கிறது. ஆதார் விவரங்கள் மூலம் உங்கள் வாடிக்கையாளரை அறிந்துகொள்ளுங்கள் (கே.ஒய்.சி) விவரங்கள் எடுத்துக்கொள்ளப்படுகின்றன. இந்தத் திட்டங்களில் சேருவதற்கு என வங்கிகளில் பிரத்யேக படிவங்கள் இருக்கின்றன. அதனை சேமிப்பு கணக்கு வைத்திருப்பவர்கள் பூர்த்தி செய்து கொடுக்க வேண்டும். இந்த இரு காப்பீட்டின் வருட பிரீமியம் ஒவ்வொரு ஆண்டும் வங்கி சேமிப்புக் கணக்கிலிருந்து தானாக கழிக்கப்படுகிறது. இந்தத் திட்டங்கள் எல்.ஐ.சி நிறுவனத்தின் மூலம் நடைமுறைப்படுத்தப்படுகிறது. ஒருவர் எத்தனை சேமிப்பு கணக்கு வைத்திருந்தாலும் ஏதாவது ஒரு வங்கிக் கணக்கு மூலம்தான் இந்தத் திட்டங்களில் சேர வேண்டும். விபத்துக் காப்பீட்டு பாலிசி விபத்துக் காப்பீட்டு பாலிசியில் ரூ.12 பிரீமியத்தில் ரூ. 2 லட்சம் கவரேஜ் அளிக்கப்படுகிறது. இந்தத் திட்டத்தின் மூலம் 18 வயது முதல் 70 வயதுள்ளவர்கள் சேர முடியும். விபத்தின் மூலம் இறப்பு ஏற்பட்டால், இந்த பாலிசி மூலம் ரூ.2 லட்சம் இழப்பீடு கிடைக்கும். விபத்து காப்பீட்டில் விபத்து மூலமாக மரணம் ஏற்பட்டால் அல்லது முழுமையாக செயல்பட முடியாமல் போனால் ரூ.2 லட்சம் இழப்பீடு கிடைக்கும். இதுவே பகுதி செயல்பட முடியாமல் போனால் ரூ. 1 லட்சம் இழப்பீடு கிடைக்கும். ஆயுள் காப்பீட்டு பாலிசி ஆயுள் காப்பீட்டு பாலிசியில் ரூ.330 பிரீமியத்தில் ரூ. 2 லட்சம் கவரேஜ் அளிக்கப்படுகிறது. இந்தத் திட்டத்தில் மூலம் 18 வயது முதல் 50 வயதுள்ளவர்கள் மட்டுமே சேர முடியும். ஆயுள் காப்பீட்டு கவரேஜ் 55 வயது வரை தொடரும். மரணம் அடைந்தால் எந்தக் காரணமாக இருந்தாலும் ஆயுள் காப்பீட்டு பாலிசியில் இழப்பீடு கிடைக்கும். நோய் பாதிப்பு அல்லது கோவிட் -19 காரணமாக இருந்தாலும் இழப்பீடு கிடைக்கும். 55 வயதுக்குள் இருந்து வங்கி சேமிப்புக் கணக்கில் பிரீமியம் பிடிக்கப்பட்டு இருந்தால் மட்டுமே இந்த ரூ. 2 லட்சம் இழப்பீடு கிடைக்கும். பிரீமியம் பிடிக்கும் காலத்தில் வங்கிக் கணக்கில் பணம் இல்லாமல் இருந்தாலோ அல்லது வங்கிக் கணக்கை ஏதாவது ஒரு காரணத்தில் ரத்து செய்திருந்தாலோ இழப்பீடு கோர முடியாது. ஆயுள் காப்பீட்டு பாலிசியில் இழப்பீடு கோர இறப்பு சான்றிதழ் தொடர்புடைய வங்கிக்கு முதலில் தெரிவிக்க வேண்டும். வங்கியில் கொடுக்கும் இரண்டு படிவங்களை நிரப்பி, இறப்பு சான்றிதழ் உடன் வங்கியில் கொடுக்க வேண்டும். விபத்து காப்பீடு என்றால் போலீஸ் நிலைய எஃப்.ஐ.ஆர், போஸ்ட்மார்ட்டம் ரிப்போர்ட், இறப்புச் சான்றிதழ் உள்ளிட்ட ஆவணங்களை இணைத்து வங்கியில் கொடுக்க வேண்டும். இறப்பு நடந்து 90 நாள்களுக்குள் இந்த பாலிசிகளில் இழப்பீடு கோர வேண்டும். இரு வார காலத்துக்குள் இழப்பீடு தொகை, நாமினியின் வங்கிக் கணக்குக்கு வந்து சேரும். தனிநபர் நிதி மேலாண்மை எழுத்தாளர், நாணயம் விகடன் துணை ஆசிரியர், பங்குச் சந்தை, மியூச்சுவல் ஃபண்ட், ரியல் எஸ்டேட், இன்ஷூரன்ஸ் நிபுணர். விகடன் பிரசுரத்தில் சேமிப்பு முதலீடு தகவல் களஞ்சியம், முதலீட்டு மந்திரம் 108, மியூச்சுவல் ஃபண்ட் முதலீடு - முழுமையான கையேடு, தங்கத்தில் முதலீடு, கடன் A to Z , மணி மேனேஜ்மென்ட் உள்ளிட்ட நூல்களை எழுதியிருக்கிறார். நிதி சார்ந்த பத்திரிகை பணியில் 20 ஆண்டுகள் (தினகரன் இதழின் வணிக உலகம், தினத்தந்தி-ன் இக்கனாமிக்ஸ் டைம்ஸ் பக்கம், நாணயம் விகடன்) மற்றும் தினசரி (கதிரவன்) பத்திரிக்கையில் 8 ஆண்டுகள் அனுபவம். முன்னணி மியூச்சுவல் ஃபண்ட் நிதி மேலாளர்கள், பங்கு தரகு நிறுவனங்களின் தலைவர்கள், காப்பீடு நிறுவனங்களின் தலைவர்களை கண்ட அனுபவம் மிக அதிகம். NSE Certified Capital Market Professional, Advanced Financial Goal Planner by AAFMÂ நிறைவு செய்திருக்கிறார். தமிழ் மக்களை நவீன முதலீடுகளான மியூச்சுவல் ஃபண்ட் மற்றும் பங்குச் சந்தையில் ஈடுபட வைப்பது மற்றும் நிதி பாதுகாப்புகளை (ஆயுள் மற்றும் ஆரோக்கிய காப்பீடு) செய்ய வைப்பது மிக நீண்ட கால இலக்கு.


ரஜினியின் ப்ரஷ் medical ரிப்போர்ட்!? ~ தினக்ஸ் 6:05 PM mondia dinaex No comments சென்னை : நடிகர் ரஜினிகாந்திற்கு நெஞ்சில் இருந்த நீர்கோர்ப்பை அகற்ற, தீவிர சிகிச்சை பிரிவில் வைத்து நவீன சிகிச்சை அளிக்கப்பட்டது. தற்போது அவர் உடல் நலம் திருப்திகரமாக உள்ளது. அடுத்த இரு தினங்களில் அவர் தனி வார்டுக்கு திரும்புவார், என்று ராமச்சந்திரா மருத்துவமனை விளக்கம் அளித்துள்ளது. ரஜினியின் மார்பில் அளவிற்கு அதிகமாக நீர்கோர்ப்பு இருந்தது. அதை அல்ட்ரா பில்ட்ரேஷன், ஹீமோ டயாலிசிஸ் ஆகிய நவீன சிகிச்சை மூலம் அகற்றப்பட்டது. தீவிர சிகிச்சை பிரிவில் சேர்க்கப்பட்ட அவர், சிகிச்சைக்கு முழு ஒத்துழைப்பு கொடுத்தார். அவர் உடல்நலம் திருப்திகரமாக உள்ளது. இது எங்களுக்கு மகிழ்ச்சியை தந்துள்ளது. தற்போது தீவிர சிகிச்சை பிரிவில் சிகிச்சை பெற்று வரும் நடிகர் ரஜினிகாந்த், அடுத்த இரண்டு நாட்களில் தனி வார்டுக்கு திரும்புவார் என்று நாங்கள் உறுதியாக நம்புகிறோம். இவ்வாறு ராமச்சந்திரா மருத்துவமனை விளக்கம் அளித்துள்ளது.


∞கைகள் அள்ளிய நீர்∞: அஞ்ஞானம் மெலிதாய்க் கற்களை உருட்டும் ஒலி கூடத் தவிர்த்து ஓடிக்கொண்டிருந்தது அந்த வனத்தின் சிற்றோடை. ஓடையின் கரையில் ஒரு அணில் சோகத்தின் சாயலோடு உட்கார்ந்திருந்தது. வெயிலின் தாக்கம் எதுவுமில்லாத அடர்ந்த வனத்தின் மையப்பகுதி என்றாலும் யானைக்கும் தாகமாய் இருந்தது. நகரங்களில் கிடைக்காத ஓடையில் இளநீர் போல ஓடிக்கொண்டிருந்த குளிர்ந்த நீரைப் பருக வந்தது. கரையில் கவலையுடன் இருந்த அணிலைப் பார்த்தது. கவலைக்கான காரணத்தைக் கேட்டது யானை. “யானை மாமா! வருத்தப்படற மாதிரியான செய்திதான். நேற்றைக்குக் கேள்விப்பட்ட செய்தியை நினைச்சா மனசுக்குக் கவலையா இருக்கு” “அப்படியென்ன செய்தியைக் கேள்விப்பட்டே இத்தனூண்டுப் பயலான நீ?” “இந்தக் கிரகத்துல இருக்குற மனுஷங்க எல்லாம் பூமி கொஞ்சங்கொஞ்சமா தன்னோட நல்ல தன்மைகளையெல்லாம் இழந்துக்கிட்டே வர்றதால வேறொரு கிரகத்துக்குப் போறதுக்கான ஏற்பாடுகளையெல்லாம் செஞ்சுக்கிட்டு இருக்காங்களாம்.” “அப்படியா சேதி? அப்புறம்?” “முதல் கட்டமா அந்த கிரகத்துல இங்க இருக்கற மாதிரியே எல்லைகளை எல்லா நாடுகளுக்கும் அவங்கவங்க மக்கள்தொகைக்கு ஏத்தா மாதிரி சமமாப் பிரிக்கறதுக்கான ஒருங்கிணைப்புக் கூட்டத்தைக் கூட்டியிருக்காங்க” ”அப்படி மாறிப் போறதுல ஏன் இவ்வளவு ஆர்வமா இருக்காங்க?” “ஆமா!அதுல என்ன தப்பு? இங்க குடிக்கத் தண்ணியில்ல.காத்து எல்லாமே விஷமாயிடுச்சு. தங்கறதுக்கு போதுமான இடமில்ல. மக்கள் தொகையும் கூடிக்கிட்டே இருக்கு. காடுகளே கைவிட்டு எண்ணுற மாதிரி ஆயிடுச்சு. காடுகள் குறைஞ்சதாலே மழையுமில்லாமப் போச்சு.எப்படியிருக்கும் அவங்களுக்கு நிம்மதி?” “சரி.இன்னும் எத்தனை நாளாகுமோ இதுக்கு?” “எப்படியும் இன்னும் ஒண்ணு ரெண்டு வருஷத்துல போயிடுவாங்க.” “நாம இல்லாம இந்த சோம்பேறி மக்களால இருக்கமுடியாது. நம்மளையும் கூட்டிக்கிட்டுதான் போவாங்க. கவலைப்படாதே.” “என் கவலையே அதுதான். அவங்க தேவையான ஒவ்வொரு விலங்கை மட்டும் கூட்டிக்கிட்டுப் போய் க்ளோனிங் பண்ணிக்கப் போறாங்களாம்” இதைக் கேட்டவுடன் யானை தன் பூதாகாரமான உடலைக் குலுக்கிக் குலுக்கிச் சிரித்தது. ‘அடச்சே!இதுக்குத்தான் கவலைப்பட்டியா? பெரிய விடுதலை நமக்கு. இந்த பூமியை ஆராய்ச்சி ஆராய்ச்சிங்கற பேர்ல எல்லாத்தையும் கண்டுபிடிச்சுட்டதா நினைச்சு கடைசில தன் தலைக்கு மேல வெள்ளம் போனவுடனே விட்டுட்டு ஓடற இந்த விஞ்ஞானத்தக் கட்டிக்கிட்டு அழற மனுஷங்க இல்லாமப் போனா நமக்குத் தான் எத்தனை நிம்மதி? நான் பொறந்ததுலேருந்து யானையாத்தான் இருக்கேன். நீ அணிலாத்தான் இருக்கே. நிம்மதியாத்தான் இருக்கோம். ஆறாவது அறிவ வெச்சுக்கிட்டு இந்த மனுஷங்க எப்படி மாறிப்போய்ட்டாங்க?பெரிய வரம்னு நினைச்ச அந்த ஆறாவது அறிவுதான் அவுங்களுக்கு இப்ப பெரிய சுமை” “ஹையா! அப்ப நீ சொல்ற மாதிரி சீக்கிரமே நமக்கெல்லாம் விடுதலை.” என்று கவலையைக் கழற்றி வீசி விட்டு அணிலும் யானையோடு சேர்ந்து குதித்தது. லேபிள்கள்: ஞானக் கதைகள் மிக உண்மைதான் அண்ணா , அந்த ஆறாவது அறிவு திறந்த போதுதான் நாம் நிர்வாணம் உணர்ந்தோம், அன்றே துரோகமும், பாவமும் தொடங்கினோம் , இது நமக்கு சாபமா வரமா தெரியவில்லை , நல்ல பதிவிற்கு நன்றி விலங்குகளுக்கு இல்லாத ஆறாவது அறிவு மனிதனுக்கிருந்தும் அழிவை நோக்கி பயணிக்க அதை அவன் பயன் படுத்துவது இந்த பூமிப் பந்துக்கு அவன் செய்யும் துரோகம்தான். கதைகள் மூலம் சேதி சொல்லும் பாங்கு, நன்றாக இருக்கிறது சுந்தர்ஜி. ஆறாவது இருப்பதாக மனிதன் தான் மமதை கொண்டு கண்டதையும் செய்து கொண்டு இருக்கிறான். ஐந்தறிவு கொண்டதாய் மனிதன் சொன்னாலும் விலங்குகளிடம் இருக்கும் அறிவாற்றல் நிச்சயமாய் மனிதனிடம் இல்லை.... நல்ல பகிர்வு ஜி! ஆஹா, இது ரொம்ப நல்லதொரு பதிவு. ஆக்கவும் காக்கவும் பயன்படுத்த வேண்டிய ஆறாவது அறிவு அழிக்கவும் அல்லவா பயன்படுகிறது. வேற்று கிரஹத்திலும் போய் ஆறாவது அறிவை பயன்படுத்தி அதையும் கெடுத்துக்குட்டிசுவராக ஆக்கிடுவாங்களோன்னு, அணில் பட்ட கவலையை, யானை தவடுபொடியாக்கிவிட்டதே! பதிவுக்கும் இறுதிப்பாடலுக்கும் நன்றி. 5th June- World Environment Day-- is just around the corner... ரொம்பவே topical post. சின்ன வயசுல- எங்க school ல- ஒவ்வொரு children s day வுக்கும் 10th (most senior students) பசங்களெல்லாம் எங்க school இருக்கற தெரு-ல plant saplings நட்டு வைக்கறது வழக்கம்... நானும் நட்டிருக்கேன்... அது ரொம்ப அருமையான பழக்கம் னு அப்பறமா எனக்கு தோணித்து... but இப்போ-லாம்... children are more busy playing 'Farmville' on Facebook- than actually planting plants! Really good post, sir-ji! இன்சினீரிங் படிக்காமலேயே மிக அழகாகக்கூடு கட்டும் பறவைகள், தேன் கூடுகள் அமைக்கும் தேனீக்கள், துப்புத்துலக்கிடும் நாய்கள் போன்ற எவ்வளவோ பிராணிகள் மனிதனைவிட அறிவாளிகளாகவே தெரிகின்றன எனக்கு. சுந்தர்ஜி...போற போக்கைப் பார்த்தா ஞானியா மாறிட்டே வாறீங்கபோல ! உண்மை பொட்டில் அடித்தாற் போல் சொல்லி இருக்கீங்க. அந்த ஆறாவது அறிவியி வெச்சுக்கிட்டு நாம போடற ஆட்டம் இருக்கே அந்த வேறொரு கிரகத்தைக் காப்பாத்த வேற வழியே இல்லியா?! மனிதரின் ஆறாம் அறிவுதான் சுமை என்றில்லை.. பல மனிதர்களே பூமிக்கு என்ன முயற்சித்தாலும் பின்னூட்டம் வேலை செய்யவில்லை. அதனால் இந்த மெயில். பூஜியத்துக்குள்ளே ஒரு ராஜ்ஜியத்தை ஆண்டுகொண்டு புரியாமலேயிருப்பான் ஒருவன். அவனைப் புரிந்து கொண்டால் அவன் தான் இறைவன். பல பூஜியங்களைச் சேர்த்துக் கொண்டு, கம்பிகளை "எண்ணி"க்கொண்டு புரியாமலே இருப்பார் சிலர். அவர்தமை தெரிந்து கொண்டால் அவர்கள் தான் ஆண்டவர்கள். சுந்தர்ஜி! சுந்தர்ஜி!! நீங்களும் நானும் மட்டும் அணில்,யானையோடு இங்கயே தங்கிடலாமா? தத்துவங்களில் எங்களைக் கரைந்துபோகச் செய்யும் வல்லமை பெற்ற தங்கள் எழுத்துக்கள் உய்விக்கின்றன. முகப்புப் படங்களின் அழகு சிலாகிக்கும்படியும் சேகரிக்கும் அவாவை எழுப்பியபடியும்! ஏதேனும் ஒருவிதமாய் எல்லோரையும் வசீகரித்திருத்தல் வரம் ஜி! இறுதியில் வரும் தத்துவத்தின் ஆழமும் உண்மையும் அப்படியே ஏற்றாலும், மனிதம் உலகை அழிக்கிறது என்பதை ஏற்கமுடியவில்லை. வளர்ச்சியின் இன்னொரு புறம் அழிவு என்பதும் இயற்கையின் நியதி. ஒரு மரணத்துக்குப் பிந்தைய காலை தாமரை இலை நீர் மற்றுமொரு நல்ல கவிதை-சன்னல் வழி உலகம்


text: ஐக்கிய அரபு அமீரகம் (United Arab Emirates, ஐக்கிய அரபு எமிரேட்ஸ், UAE ), சுருக்கமாக அமீரகம் அல்லது எமிரேட்சு என்பது பாரசீக வளைகுடாவில் அராபியத் தீபகற்பத்தின் தென்கிழக்கு முனையில் அமைந்துள்ள ஒரு நாடு ஆகும். இதன் எல்லைகளாக கிழக்கே ஓமான், தெற்கே சவூதி அரேபியா ஆகிய நாடுகளும், உள்ளன. கத்தார், ஈரான் ஆகியவை கடல் எல்லைகளைக் கொண்டுள்ளன. 2013 ஆம் ஆன்டில் இதன் மக்கள்தொகை 9.2 மில்லியன்கள் ஆகும். இவர்களில் 1.4 மில். பேர் அமீரகத்தினரும், 7.8 மில்லியன் பேர் வெளிநாட்டினரும் ஆவார். 1971 டிசம்பரில் ஐக்கிய இராச்சியத்திடம் இருந்து விடுதலை பெற்று நிறுவப்பட்ட இந்நாடு அபுதாபி (தலைநகரமாக செயல்படுகிறது), அஜ்மான், துபாய், புஜைரா, ரஃஸ் அல்-கைமா, சார்ஜா, உம் அல்-குவைன் ஆகிய ஏழு அமீரகங்களைக் கொண்ட ஒரு கூட்டரசாகும். தனி முடியாட்சிகளைக் கொண்ட ஒவ்வொரு அமீரகமும் நடுவண் உச்சப் பேரவி ஒன்றின் மூலம் கூட்டாக நிருவகிக்கப்படுகிறது. ஏழு முடியாட்சிகளில் ஒருவர் அமீரகத்தின் சனாதிபதியாக இருப்பார். அமீரகத்தின் அதிகாரபூர்வ சமயம் இசுலாம் ஆகும், அதிகாரபூர்வ மொழி அரபி (அரபு) ஆகும். ஆனாலும், ஆங்கிலம் பரவலாகப் பயன்படுத்தப்படுகிறது. அமீரகத்தின் எண்ணெய் வளம் உலகின் நான்காவது-பெரியதாகும். அதேவேளையில், இதன் இயற்கை வாயு வளம் உலகின் 17-வது பெரியதாகும். அமீரகத்தின் ஆரசுத்தலைவரும் அபுதாபியின் ஆட்சியாளருமான காலஞ்சென்ற சேக் சயத் பின் சுல்தான் அல் நகியான் அமீரகத்தின் வளர்ச்சியைக் கருத்தில் கொண்டு எண்ணெய் வருவாயை சுகாதாரம், கல்வி, உட்கட்டமைப்பு ஆகியவற்றுக்கு செலவிட்டார். அமீரகத்தின் பொருளாதாரம் வளைகுடா நாடுகளிலேயே அதிகம் பல்வகைப்படுத்தப்பட்டதாக உள்ளது. அதிக மக்கள்தொகையைக் கொண்ட துபாய் நகரம் பன்னாட்டு வணிக, மற்றும் போக்குவரத்துக்கு உகந்த இடமாக மாறியுள்ளது. ஆனாலும், நாட்டின் பொருளாதாரம் அதன் எண்ணெய், இயற்கை வாயு வளத்திலேயே பெரிதும் தங்கியுள்ளது. வரலாறு ஐக்கிய அரபு அமீரகம் அரபியக் குடாநாட்டில் பாரசீகக் குடாவின் தெற்குக் கரையோரத்திலும், ஓமான் குடாவின் வடமேற்குக் கரைப்பகுதியிலும் இருந்த இனக்குழு அமைப்பைக் கொண்ட சேக்ககங்கள் இணைந்து உருவானது. பல நூற்றாண்டுகளுக்கு முன்னரே இப் பகுதியில் கடலோடிகளான மக்கள் வாழ்ந்து வந்தனர். 7 ஆம் நூற்றாண்டில் இவர்கள் இசுலாம் மதத்தைத் தழுவினர். 16 ஆம் நூற்றாண்டுத் தொடக்கத்தில் இந்தியப் பெருங்கடல் பகுதிகளில் போத்துக்கேயரின் விரிவாக்கம் ஏற்பட்டபோது பாரசீகக் குடாப்பகுதிகளிலும் அவர்கள் உதுமானியருடன் போர்களில் ஈடுபட்டனர். பாரசீகக் குடாப்பகுதி சுமார் 150 ஆண்டுகள் போத்துக்கேயரின் செல்வாக்குக்குள் இருந்தது. 16 ஆம் நூற்றாண்டில் இன்றைய ஐக்கிய அரபு அமீரகத்தின் சில பகுதிகள் உதுமானியப் பேரரசின் நேரடிக் கட்டுப்பாட்டுக்கு உட்பட்டு இருந்தன. பிற்காலத்தில் இப்பகுதிகளில் கடற் கொள்ளையர்களும் வாழ்ந்து வந்ததாகச் சொல்லப்படுகிறது. 19 ஆம் நூற்றாண்டில் இப்பகுதி இந்தியா சென்றுவரும் பிரித்தானியக் கப்பல்களுக்குப் பெரும் அச்சுறுத்தலாக அமைந்ததால், பிரித்தானியா இதிற் தலையிட்டது. 1820 இல் பிரித்தானியா இக் கரையோரத்தில் அமைந்திருந்த சேக்ககங்களுடன் ஒரு அரைகுறை அமைதி ஒப்பந்தம் ஒன்றைச் செய்திருந்தது. 1853 ல் இது ஒரு முழுமையான ஒப்பந்தமாகியது. இதன்படி அந் நாடுகள் அவற்றின் பாதுகாப்பு, வெளிவிவகாரங்களின் கட்டுப்பாட்டை ஐக்கிய இராச்சியத்துக்கு வழங்கின. இதன் பின் இவை அமைதி ஒப்பந்த நாடுகள் எனவும், இக் கரைப்பகுதி அமைதி ஒப்பந்தக் கரை எனவும் அழைக்கப்பட்டன. பிரித்தானியா இதில் தொடர்புள்ள 9 நாடுகளுக்கு பாதுகாப்பு வழங்கி வந்ததேயன்றி அவற்றைக் குடியேற்ற நாடுகளாக நிர்வாகம் செய்யவில்லை. பிற ஐரோப்பிய நாடுகளும் இப்பகுதிகள் மீது கண் வைத்திருந்ததால் பிரித்தானியாவும், அமைதி ஒப்பந்த நாடுகளும் மேலும் நெருக்கமான பிணைப்பை ஏற்படுத்திக் கொள்ளும் முகமாக 1892 ஆம் ஆண்டில் இன்னொரு ஒப்பந்தத்தைச் செய்துகொண்டன. இதன்படி சேக்குகள், தங்கள் ஆட்சிப்பகுதிகளைப் பயன்படுத்த வேறு நாடுகளை அனுமதிப்பதில்லை என்றும், பிரித்தானியாவின் அனுமதியின்றி வேறு நாடுகளுடன் உறவுகளை வைத்துக்கொள்வதில்லை என்றும் இணங்கினர். இதற்குப் பதிலாக கடல்வழியான எல்லாத் தாக்குதல்களிலுமிருந்து அமைதி ஒப்பந்த நாடுகளைப் பாதுகாப்பது எனவும், தரை வழித்தாக்குதல்கள் எதையும் முறியடிக்க அவர்களுக்கு உதவுவதெனவும் பிரித்தானியா ஒத்துக்கொண்டது. 1960களின் தொடக்கத்தில் அபூ ழபீயில் எண்ணெய் கண்டுபிடிக்கப்பட்டது. இது கூட்டமைப்பு உருவாக்கும் கோரிக்கைக்கு வழி வகுத்தது. 1967 ஆம் ஆண்டில் சேக் சாயித் பின் சுல்தான் அல் நகியான் அபூ ழபீயின் ஆட்சியாளர் ஆனார். இதே வேளை பிரித்தானியர் அங்கே தமது எண்ணெய் முதலீடுகளை ஐக்கிய அமெரிக்காவிடம் இழந்து வந்தனர். பிரித்தானியா தமது கடல் கடந்த ஆட்சிப் பகுதிகள் பலவற்றை இழந்ததனாலும், பிற சிக்கல்களினாலும் பெரும் இழப்புக்களைச் சந்தித்தனர். அவர்களிடம் போதிய பலமோ, பணமோ இருக்கவில்லை. பிரித்தானியர் வளர்ச்சி அலுவலகம் ஒன்றை அமைத்திருந்தனர். இதன் மூலம் அமீரகங்களில் சில சிறு வளர்ச்சித் திட்டங்களுக்கும் உதவினர். அமீரகங்களின் சேக்குகள் அப்போது தமக்கிடையிலான விடயங்களை ஒருங்கிணைப்பதற்காக அவை ஒன்றை அமைக்க முடிவு செய்ததுடன் வளர்ச்சி அலுவலகத்தையும் பொறுப்பேற்றனர். அவர்கள் சமாதான ஒப்பந்த அவை ஒன்றை உருவாக்கி அக்காலத்தில் துபாயின் ஆட்சியாளரான சேக் ராசித் பின் சயீத் அல் மக்தூமின் சட்ட ஆலோசகராக இருந்த அதி பித்தார் என்பவரை செயலாளராகத் தெரிவு செய்தனர். இந்த அவை 1971 ஆம் ஆண்டில் ஐக்கிய அரபு அமீரகம் அமையும் வரை இயங்கியது. 1968 ஆம் ஆண்டில் ஐக்கிய இராச்சியம் சமாதான ஒப்பந்தத்தில் இருந்து விலகிக் கொள்ளும் தனது முடிவை அறிவித்ததுடன், 1971 ஆம் ஆண்டு மார்ச்சு மாதத்தில் அம்முடிவை உறுதிப்படுத்தியது. அவ்வொப்பந்தத்தோடு தொடர்புடைய ஒன்பது சேக்ககங்களும் கூட்டமைப்பை உருவாக்க முயன்றனவாயினும், 1971 நடுப்பகுதி வரை கருத்தொற்றுமை ஏற்படவில்லை. ஆகத்தில் பகுரைன் விடுதலை பெற்றது. செப்டெம்பர் மாதத்தில் கத்தாரும் விடுதலை பெற்றது. அபுதாபி, துபாய் ஆகிய அமீரகங்களின் ஆட்சியாளர்கள் தமது இரு அமீரகங்களிடையே கூட்டமைப்பை உருவாக்க இணங்கி, அரசியலமைப்பு ஒன்றை உருவாக்கவும், பின்னர் ஏனைய அமீரகத்தினரையும் அழைத்து அவர்களும் கூட்டமைப்பில் சேருவதற்கான வாய்ப்பை வழங்குவது எனவும் முடிவு செய்தனர். அதி பித்தார் 1971 டிசம்பர் 2 ஆம் திகதியளவில் அரசியல் சட்டத்தை எழுதி முடிக்கவேண்டும் எனவும் முடிவு செய்யப்பட்டது. 1971 ஆம் ஆண்டில் பிரித்தானியா பாரசீகக் குடாப் பகுதியில் இருந்து விலகிக் கொண்டது. இதனைத் தொடர்ந்து சமாதான ஒப்பந்த நாடுகளான அபுதாபி, அஜ்மான், ஃபுஜைரா, சார்ஜா, துபாய், மற்றும் உம் அல் குவெய்ன் என்பன இணைந்து ஐக்கிய அரபு அமீரகம் என்ன்னும் கூட்டமைப்பை உருவாக்கின. 1972ல் ராஸ் அல்-கைமாவும் இவற்றுடன் இணைந்தது. எஞ்சிய இரண்டு நாடுகளான பஹ்ரைன், கத்தார் ஆகியவை இக் கூட்டமைப்பில் இணையாது விலகிக் கொண்டன. அரசியல் உயர் கவுன்சில், ஏழு அமீரகங்களினதும் ஆட்சியாளர்களை உறுப்பினர்களாகக் கொண்டது. ஜனாதிபதியும், உப ஜனாதிபதியும், ஐந்து வருடங்களுக்கு ஒரு தடவை, உயர் கவுன்சிலினால் தெரிவுசெய்யப்படுவார்கள். அமைச்சரவை, உயர் கவுன்சிலினால் தெரிவு செய்யப்படும் அதேநேரம், எல்லா அமீரகங்களிலிருந்தும் தெரியப்படும் 40 உறுப்பினர் கூட்டாட்சி தேசிய அவை முன்வைக்கப்படும் சட்டங்களை ஆய்வு செய்யும். ஒரு கூட்டாட்சி நீதி மரைமையும் உண்டு; துபாயையும், ராஸ் அல் கைமாவையும் தவிர்ந்த ஏனைய அமீரகங்கள் இதில் இணைந்துள்ளன. எல்லா அமீரகங்களும், குடிசார், குற்றவியல் மற்றும் உயர் நீதிமன்றங்களுக்கான இஸ்லாமியச் சட்டங்களையும், மதச் சார்பற்ற சட்டங்களையும் கொண்டுள்ளன. பொருளாதாரம் ஐக்கிய அரபு அமீரகத்தின் செல்வம், மொத்த உள்நாட்டு உற்பத்தியின் 33% ஐக் கொண்ட எண்ணெய், எரிவாயு என்பவற்றின் உற்பத்தியைச் சார்ந்துள்ளது. வளைகுடாவில், சவுதி அரேபியா, ஈரான் என்பவற்றுக்கு அடுத்ததாக மூன்றாவது பெரிய எண்ணெய் உற்பத்திசெய்யும் நாடு இதுவாகும். 1973 இலிருந்து, பாலைவன சிறு நாடுகளைக்கொண்ட ஏழ்மைப் பிரதேசம் என்ற நிலையிலிருந்து, உயர் வாழ்க்கைத்தரத்தைக் கொண்ட நவீன நாடாக மாற்றம் பெற்றுள்ளது. இந் நாட்டின் நபருக்கான மொத்த உள்நாட்டு உற்பத்தி முன்னணி மேற்கு ஐரோப்பிய நாடுகளைவிட அதிகம் குறைந்தது அல்ல. இதன் எண்ணெய் வருமானம் தொடர்பிலான தாராளமும், மிதமான வெளிநாட்டுக் கொள்கையும், இந்நாடு இப்பிரதேசத்தின் விவகாரங்களில் முக்கிய பங்கு வகிப்பதற்கு அனுமதித்துள்ளன. அமீரகங்கள் ஐக்கிய அரபு அமீரகம் பின்வரும் அமீரகங்களைக் கொண்டுள்ளது: புவியியல் ஐக்கிய அரபு அமீரகம்,மத்திய கிழக்கில், ஓமான் வளைகுடா, பாரசீக வளைகுடா என்பவற்றை எல்லையாகக் கொண்டு, ஓமானுக்கும் சவுதி அரேபியாவுக்கும் இடையே அமைந்துள்ளது. இது ஏற்ற இறக்கங்களுடன் கூடிய பெரிய பாலைவனத்துடன் கலக்கும், மட்டமான கரையோரத் தரிசு நிலங்களையும், கிழக்கில் மலைகளையும் கொண்டது. ஹோர்முஸ் நீரிணையின் தென் அணுகுபாதையோடு அமைந்துள்ள இதன் முக்கியத்துவம் வாய்ந்த அமைவிடம், உலக கச்சா(crude) எண்ணெயின் இடை மாற்றுப் பகுதியாக இதனை ஆக்கியுள்ளது. மக்கள்தொகைப் பரம்பல் ஐக்கிய அரபு அமீரக மக்கள்தொகை இயற்கைக்கு மாறான ஆண்-பெண் பரம்பலைக் கொண்டுள்ளது. இதன் மக்கள்தொகையில் ஆண்களின் தொகை பெண்களின் தொகையிலும் இரண்டு மடங்கு ஆகும். 15-65 வயது எல்லைக்குட்பட்டோரின் ஆண்/பெண் பால் விகிதம் 2.743 ஆகும். ஐக்கிய அரபு அமீரகத்தின் இந்தப் பால் சமநிலையின்மை உலகிலேயே மிகவும் அதிகமானது ஆகும். இதனைத் தொடர்ந்து கட்டார், குவைத், பஹ்ரேன், ஓமான், சவூதி அரேபியா ஆகிய நாடுகள் வருகின்றன. இவையனைத்தும், வளைகுடாக் கூட்டுறவு அமைப்பின் உறுப்பு நாடுகள் என்பது குறிப்பிடத்தக்கது. மத்திய கிழக்கில் மிக அதிகமான பல்வகைமைத் தன்மை கொண்ட நாடுகளில் ஐக்கிய அரபு அமீரகமும் ஒன்றாகும். இந்நாட்டின் மக்கள்தொகையில் அமீரகத்தினர் 19% மட்டுமே. பிற அராபியரும், ஈரானியரும் 23% உள்ளனர். இங்கு வாழ்பவர்களில் சுமார் 73.9% மக்கள் பிற நாட்டவர்கள். உலகில், வெளிநாட்டில் பிறந்தவர்கள் அதிக அளவில் வாழும் நாடுகளில் இதுவும் ஒன்று. 1980களுக்குப் பின்னர் தெற்காசியாவின் பல பகுதிகளிலும் இருந்து ஏராளமானவர்கள் ஐக்கிய அரபு அமீரகத்தில் குடியேறியுள்ளனர். வாழ்க்கைத் தரமும், பொருளாதார வாய்ப்புக்களும் மத்திய கிழக்கின் பிற பகுதிகளிலும், தெற்காசியா, தென்கிழக்காசியாவின் சில பகுதிகளிலும் இருப்பதைக் காட்டிலும் மிக அதிகமாக இருப்பதால், இந்தியர், பாகிஸ்தானியர், பிலிப்பைன்ஸ் நாட்டினர், வங்காளதேசத்தவர், இலங்கையர் போன்றோருக்கு இது மிகவும் கவர்ச்சிகரமான இடமாக விளங்குகிறது. 2006 ஆம் ஆண்டு மதிப்பீட்டின்படி இந்தியா, பிலிப்பைன்ஸ், பாகிஸ்தான் ஆகிய நாடுகளைச் சேர்ந்தவர்களில் மொத்தத் தொகை 2.15 மில்லியனாக இருந்தது. அரசியல் அகதிகளாகவும், புலம் பெயர்ந்தோராகவும் உள்ள ஆயிரக்கணக்கான பாலஸ்தீனியர் உட்பட இருபதுக்கும் மேற்பட்ட அரபு நாடுகளிலிருந்தும் பலர் இங்கு வந்து வாழ்கின்றனர். 2.4 மில்லியனைக் கொண்ட ஐக்கிய அரபு அமீரகத்தின் சனத்தொகையில் சுமார் 1.6 மில்லியன் பேர் வெளிநாட்டவர்களாகும், அதிலும் 50% வீதமானவர்கள் தெற்காசியாவைச் சேர்ந்தவர்களாகும். அயல் நாடுகளோடு ஒப்பிடும்போது இதன் சனத்தொகை வளர்ச்சி வீதம் குறைவானதாகும். மத நம்பிக்கையைப் பொறுத்தவரை இந்நாட்டினர் அனைவருமே இஸ்லாமியர்களேயாகும். சனத்தொகையில் சுமார் 80% எழுத வாசிக்கத் தெரிந்தவர்களாக உள்ளார்கள். பண்பாடு இஸ்லாமியப் பண்பாட்டில் வேரூன்றிய ஐக்கிய அரபு அமீரகம், அரபுலகின் ஏனைய நாடுகளுடன் உறுதியான பிணைப்பைக் கொண்டுள்ளது. அரசாங்கம் பாரம்பரியக் கலை, பண்பாட்டு வடிவங்களைப் பேணுவதில் உறுதிபோண்டுள்ளது. அபுதாபி கலாச்சார நிறுவகத்தினூடான செயல்பாடுகளும் இதில் அடங்கும். சமூக வாழ்வில் மாற்றங்கள் தெரிகின்றன; பெண்கள் தொடர்பான மனப்போக்கில் மாறுதல்கள் காணப்படுகின்றன. பாரம்பரியமான ஒட்டகச் சவாரியுடன், நவீன விளையாட்டுகளும் பிரபலமாகி வருகின்றன. விடுமுறைகள் இவற்றையும் பார்க்க ஐக்கிய அரபு அமீரகத்திலுள்ள மாநகரங்களின் பட்டியல் பாம் தீவுகள் பூர்ஜ் அல் அராப் துபை மெட்ரோ புர்ஜ் கலீஃபா கல்ப் நியூஸ் குறிப்புகள் மேற்கோள்கள் வெளி இணைப்புகள் ஐக்கிய அரபு இராச்சியம் (UAE) முன்னாள் பிரித்தானியக் குடியேற்றங்கள் ஐக்கிய நாடுகள் சபையின் உறுப்பு நாடுகள்


text: சுடோங் தீவு புலாவ் சுடோங், சிங்கப்பூரின் தெற்கே 209 ஹெக்டார் பரப்பளவில் உள்ள ஒரு சிறிய தீவாகும். செயற்கையாக மண்ணை கொட்டி ஐந்தே தீவு பெரிதாக்கப்பட்டுள்ளது. தடைசெய்யப்பட்டுள்ள பகுதி[தொகு] 1980 ஆம் ஆண்டு முதல் இந்த தீவும், அதன் அருகில் உள்ள புலாவ் சுடோங், புலாவ் பவை ஆகிய மூன்றும் சிங்கப்பூர் ராணுவத்தின் பயிற்சி இடமாக உள்ளது. எனவே இந்த இடம் ராணுவம் அல்லாத மற்ற நபர்களுக்கு தடை செய்யப்பட்ட இடமாகும். வரலாறு[தொகு] முன்னர் பெலகாங் மடி தீவில் இருந்த மலேரியா அராய்ச்சி நிறுவனம் இன்று இந்தத்தீவில் இயங்கிவருகிறது.


text: பாண்டி மேளம் பாண்டி மேளம் என்பது மரபார்ந்த மேளதாள தட்டியோலிக்கும் இசைக்கச்சேரியாகும் அல்லது மேளக்கச்சேரி (குழுமம்), இக்கச்சேரியில் கேரளத்தில் பரம்பரை பரம்பரையாக உபயோகித்துவரும் செண்டை என்ற வாத்தியத்தை அடித்து ஒலிகிளப்ப, பக்க வாத்தியமாக இலதாளம் (ஜாலரா), குழல் மற்றும் கொம்பு என அறியப்படும் இசைக்கருவிகள் அல்லது வாத்தியங்களால் இசைக்கப்படுகின்றன. ஒரு முழு நீள பாண்டி கச்சேரியில், ஒரு வகையான மேளத்தை அடிப்படையாகக் கொண்ட தாளம் பயன்படுத்தப் படுகிறது. தாள் ஏழு அடிகள் கொண்டது, இரண்டரை மணி நேரத்திற்கும் மேல் நடைபெறும். உற்சவ நாட்களில் ஆலயங்களுக்கு வெளியே தனிப்படுத்தப்பட்ட முறையில் நடத்தப்படுகின்றன. இந்த கச்சேரி அடிப்படையாக நான்கு கட்டங்களை கொண்டது, ஒவ்வொன்றும் ஒத்திசைக்குந்தன்மையுடன் கூடிய தாளங்கள் கொண்டு சுழற்சியில் வருவதாகும், இந்த தாளவட்டம் (சுழற்சி) மொத்தமாக முறையே 56, 28, 14 மற்றும் ஏழு என்ற வகையில் ஒவ்வொரு கட்டத்திலும் அமைந்திருக்கும். மத்திய கேரளத்தில் த்ரிஸ்ஸூர் என்ற நகரத்தில் உள்ள வடக்குன்னாதன் கோவிலை சுற்றி உட்புறம் அமைந்த வளாகத்தில் கேரளத்தில் மிகவும் உற்சாகத்துடன் பாண்டிமேள உற்சவம் கொண்டாடப்படுகிறது.கடந்த பல ஆண்டுகளாக , பெருவனம் குட்டன் மாறார் என்பவர் இந்த ஒத்தினி இசைக்குத் தலைமை நடத்துனராக பனி புரிந்து வருகிறார், இந்த மேளங்களால் இசைக்கப்படும் ஒத்தினி இசை கேரளத்தில் எளஞ்சிதர மேளம் எனவும் அறியப்படுகிறது.இதர இடங்களில், ஆறாட்டுபுழா மற்றும் த்ரிஸ்ஸூர் அருகிலுள்ள பெருவனம் ஆகிய இடங்களில் நடைபெறும் பூரம் உற்சவம் மற்றும் இதர மத்திய மற்றும் வடக்கு கேரளத்தில் நடக்கும் உற்சவங்களில், இந்த கச்சேரி கோவிலின் வெளியே நடத்தப்படுகிறது. இந்த இசையைப் போன்ற இன்னொரு தொகுப்பு, பஞ்சரி மேளம் என அறியப்படுவது, இதுவும் பாண்டி மேளத்தைப் போலவே வாத்தியங்களைக் கொண்டுள்ளது ஆனால் இசையின் வடிவங்களில் மற்றும் அளிக்கப்படும் முறைகளில் பெரும் வேறுபாடுகள் காணப்படுவது, பொதுவாக கோவிலின் உட்புற வளாகத்திலேயே நடத்தப் படுவதாகும்.இந்த வாத்தியங்களை வாசிக்கத் தெரிந்த கலைஞர்கள், (ஊயிருடன் இருப்பவர்கள் மற்றும் இறந்தவர்கள்) இவ்விரு கலைகளிலும் வித்தகர்களாக திகழ்கின்றனர்.


அதிர்ச்சி : நடிகர் சேது மாரடைப்பில் மரணம் | Shocking, Kanna Laddu Thinna Aasaiya star Dr Sethu dies of cardiac arrest - The Subeditor Tamil by Chandru, Mar 27, 2020, 09:50 AM IST சந்தானம் நண்பர் மற்றும் டாக்டர்.. நடிகர் சந்தானத்தின் நெருங்கிய நண்பர் டாக்டர் சேது. நடிகராக வேண்டும் என்ற ஆசை இருந்த நிலையில் சேதுவை கண்ணா லட்டு தின்ன ஆசையா படம் மூலம் நடிகராக அறிமுகம் செய்தார் சந்தானம். அப்படம் அவருக்கு நல்ல பெயரை பெற்றத் தந்தது. வாலிப ராஜா, சக்க போடு போடு ராஜா, 50/50 ஆகிய படங்களிலும் நடித்தார். தோல் சிகிச்சை டாக்டரான இவர் வெளிநாடு சென்று லேசர்முறையில் தோல் சிகிச்சை மற்றும் உடல் அழகு அறுவை சிகிச்சை பயிற்சி பெற்றார். சென்னையில் மருத்துவமனை ஒன்றையும் சேது தொடங்கினார். சில நடிகைகள் அவரிடம் அழகு சிகிச்சை பெற்றனர். இந்நிலையில் நேற்று இரவு 8.30 மணி அளவில் சேது திடீர் மாரடைப்பு ஏற்பட்டு மரணம் அடைந்தார். அவருக்கு வயது 36. இளம் வயதிலேயே நடிப்பு, மருத்துவ துறையில் சிறந்த விளங்கிய சேதுவின் திடீர் மரணம் திரையுலகினரையும், மருத்துவ துறையினரையும் அதிர்ச்சியில் ஆழ்த்தி உள்ளது. அவருக்கு திரையுலகினர், டாக்டர்கள் அஞ்சலி செலுத்தி வருகின்றனர்.கடந்த 2013ம் ஆண்டே கண்ணா லட்டு திண்ண ஆசையா படத்தில் சேது அறிமுகமாகியிருந்தாலும் அதன்பிறகு படிப்பதற்காக வெளிநாடு சென்று விட்டார். ஒரு வருடத்தில் திரும்பி விடுவார் என்று எதிர்பார்த்த நிலையில் கார் விபத்தில் சிக்கி உயிருக்கு ஆபத்தான நிலையில் மருத்துவமனையில் சேர்க்கப்பட்டு தீவிர சிகிச்சைக்கு பின் உயிர் பிழைத்தார். அதன்பிறகு மீண்டு வந்து3வருடங்களுக்கு பின்னர் அதாவது 2016ம் ஆண்டு வாலிப ராஜா என்ற படம் உள்ளிட்ட மேலும்2படங்களில் நடித்தார். கடந்த 2016ம் ஆண்டு சேதுவுக்கு உமா என்பவருக்கும் திருமணம் நடந்தது. இவர்களுக்கு ஒரு குழந்தை உள்ளது. ஒருநாள் முதல்வர் அர்ஜுன் புது தகவல்..


தனது தமிழ் தாய் மொழியில் மட்டும் தான் பேச கூடிய ராமா அப்பொழுது ஒரு தமிழ் மாணவனை கண்டான். புது நாடியில் பேச பயந்தானென்றாலும் அந்த மாணவன் இடம் பேனா கேற்க முடிவெடுக்கிறான். தனது ஆசிரியர் கதைக்கின்ற பொழுது குறிப்புக்கள் எடுக்க வேண்டிய ராமா தனது பேனாவில் இருந்து மய் முடிந்துவிட்ட்து என்று ஞாபகப்படுத்திறான் ராமாவிடக்கு தனது கனடாவிற்கு சென்ற விமான பயணத்தில் வந்த சோர்வு இருந்தாலும், பரபரப்புற்ற பள்ளி நாள் தொடக்கத்தை நினைத்து சந்தோசப்படடான். ஆக! என்ன பெரிய பல்கலைக்கழகம்! "அச்சோ! நான் யார் இடம் பேனாவிற்கு கேட்பேன்?" ராமா, விரைவாக தனது அறிவியல் வகுப்பிற்கு நடக்க்கிறான். தற்பொழுது தனது வகுப்பிற்கு சென்ற பிறகு தனது புத்தகப்பையை கால்களின் பக்கத்தில் வைத்தான். தனது மேசையில் இருந்த பிறகு அவன் தன் பேனா, அழிப்பான், மற்றும் புத்தகங்கள் ஆகிய தேவையான பொருட்களை தனது புத்தக பையில் இருந்து வெளியே எடுத்து தனது மேசையில் ஒழுங்குபடுத்தி வைத்தான். எனது பெயர் ராமா. இன்று தான் கனடவில் இருந்து வாந்த முதல் நாள். வணக்கம். ஆம்! வணக்கம்! நீ யார்? ஆக! எனது பெயர் குமரன்! என்ன உதவி தேவைப்பட ம் உங்களிற்கு? ஆம். அது ஒன்றும் இல்லை குமரன். எனது தங்க தாய் எனது நினைவில் வந்தாள். வளமுள்ள கனடாவிற்கு வந்திருந்தாளாம் எனது தாயுடன் இருக்கத்தான் எனது ஆசை. தற்பொழுது, ராம தனது தாயை நினைத்து துன்பம் கொண்டான். குமரன் ராமாவின் வார்த்தைகளை கேட்டு தனது கனடா பயணத்தை குறித்து யோசித்தான். குமரன். உங்களிடம் பேனா ஒன்று கடன்வாங்கமுடியுமா? எனது பேனாவின் மை துரதிஷ்டவசமாக முடிந்துவிட்ட்து. ஆம்! பிரச்சனை இல்லை. ஒரு நிமிடம் இருங்கள்! ராம? ஏன் சோகம் உனது முகத்தில் இருக்கின்றது? என்ன பிரச்சனை நடுத்திவிட்ட்து? குமரன், தனது நிறைத்து கொண்டுவந்த புத்தகப் பையுக்குள் கிண்டினான். துற்பொழுது தனது கையுடன் தொட்டு, பேனாவின் உருவத்தை உணர்ந்தான். பேனாவை குமரன் கண்டுபிடித்தான். பாடம் முடிந்த பின் ராமாவை தேடி குமரன் சென்றான். நான் இந்தியாவில் இருக்கும் சிறுகுடல் பட்டியில் இருந்து வருகின்றேன், அனல் எனது தாய் உன் போல் இல்லங்கையின் முல்லைத்தீவில் இருந்து தான் வந்தா! என்ன குமரன்? ஆம் குமரன்! நீ உனது பேனாவை எடுக்க வந்தாயா? ராமா! எந்த இடடத்தில் வசித்து வந்தாலும் எனது தாய் எனது இதையத்துக்குள் இருப்பாள்! கவலைப்படாதே ராமா! உனது தாயை சீக்கிரமாக காணுவாய்! இந்த ராமா! இதோ உன் புது பேனா! அமா ராமா, நான் முல்லைத்தீவில் இருந்து வருகின்ரேன், ஆனால் நீ எந்த இடத்ததில் இருந்து வந்துஇருகின்றாய்? நீ இல்லங்கையில் இருந்து வந்தபோல் தெரியவில்லையே? ஆம்! அனால் ராமா! நீ பாடத்தில் இருக்கும் போது சொன்னதை தான் நான் இப்பொழுது வரைக்கும் நினைத்துக்கொண்டிருக்கின்றான். ஐந்து வருடத்திற்கு முதல் நானும் கனடாவிற்கு முதல் முறையாக வந்தேன். எனக்கும் எனது தாயை விட்டு பிரிய மனம் கஷ்ட்டமாய் இருந்தது. அனால், நான் என்ன யோசனை கொன்றேன் என்று தெரியுமா? நன்றி வணக்கம். கனவை கண்டது போல், அழைப்புக் கிடைத்ததை நினைத்து ராமா மகிழ்ச்சி கொண்டான்! நன்றி வணக்ராமா, பேனாவுடன் கையை கொடுத்தான், அனால் குமரன் அவனை நிறுத்தினான். கம். ஆம் குமரன், நான் உங்களுடன் செல்வேன்! இந்தா குமரன், உனத பேனா! ஆக! என்ன ஆச்சரியம் குமரன்! நீ இதை என் இடம் கூறுவாய் என்று நான் நினைத்து பார்கவில்லை! நன்றி குமரன். இப்பொழுது எனது மனத்திற்கு சிறு நிம்மதியை தந்திருக்கின்றாய்! ஆக! என்ன ஆச்சரியம் குமரன்! நீ இதை என் இடம் கூறுவாய் என்று நான் நினைத்து பார்கவில்லை! நன்றி குமரன். இப்பொழுது எனது மனத்திற்கு சிறு நிம்மதியை தந்திருக்கின்றாய்! ஆம், சரி குமரன், நாம் செல்வோம். ராமா! உனக்கு விருப்பமென்றால் நான் மற்றும் எனது நண்பர்களுடன் கனடாவின் நயாக்ரா அருவியை பார்க்க போகின்றோம், நீ வரப்போகின்றையா? இல்லை ராமா! இந்த பேனாவை நீ கனடாவின் முதல் நாள் பரிசாய் நினைத்து, என் நினைவாக வைத்திரு. வா ராமா, நாம் விரைவாக எமது பொருட்களை பையுக்குள் சேர்ப்போம்.


தமிழ் வெப் இஸ்லாம்: பலகோடியில் பகட்டுத் திருமணம்! தெருக்கோடியில் பாமர மக்கள்!! பலகோடியில் பகட்டுத் திருமணம்! தெருக்கோடியில் பாமர மக்கள்!! பெல்லாரி ரெட்டி சகோதரர்களில் ஒருவரும், பிரபல சுரங்க அதிபருமான ஜனார்த்தன ரெட்டி, கடந்த 2011ஆம் ஆண்டு கர்நாடகா, ஆந்திரா ஆகிய மாநிலங்களில் சட்ட விரோதமாக சுரங்கம் அமைத்தது தொடர்பான 30-க்கும் மேற்பட்ட வழக்குகளில் சிக்கி கைதானார். இதையடுத்து இவரது வங்கிக் கணக்குகள் முடக்கப்பட்டன. சட்ட விரோதமாக சுரங்கம் அமைத்து ஐம்பதாயிரம் கோடி ரூபாய்கள் வரை கனிம வளங்களை ஏற்றுமதி செய்ததாக சிபிஐ வழக்கு நடத்தி வருகிறது.4ஆண்டுகளாக சிறையில் இருந்த ஜனார்த்தன ரெட்டிக்கு உச்ச நீதிமன்றம் கடந்த ஆண்டு நிபந்தனை ஜாமீன் வழங்கியது. இப்படி ஜாமினில் இருக்கின்ற ஒரு விசாரணைக் கைதியான ஜனார்த்த ரெட்டி தான், கடந்த 16ஆம் தேதி தனது மகள் பிராமணிக்கு ஜமீன் போன்று ஜாம் ஜாமென்று 650 கோடியில் ஆடம்பரமாகத் திருமணம் செய்தார். நாடெங்கிலும் உள்ள மக்கள், கொடியவன் மோடியால் செல்லாது என்று அறிவிக்கப்பட்ட ஆயிரம், ஐநூறு ரூபாய் நோட்டுகளை மாற்றுவதற்காக வங்கி வாசலில் வயிற்றெரிச்சலுடன் கால் கடுக்க, மணிக்கணக்கில் அல்ல நாள் கணக்கில் நிற்கும் போது ரெட்டியின் குடும்பம் மட்டும் காசு பணத்தை எப்படி தண்ணீராக வாரி இறைக்க முடிகின்றது? வைர நகை அணிமணிகளுடன் வலம் வர முடிகின்றது? என்ற கேள்வி எழுந்துள்ளது. அந்தக் கேள்விக்கு விடை காண விழைவதற்கு முன்னால் இந்தத் திருமணத்தை விமர்சனம் செய்வதற்காகவும் விளாசித் தள்ளுவதற்காகவும் நாம் ரெட்டியின் திருமண அரங்கத்திற்குள் ஒரு குட்டி விசிட் அடித்து விட்டு வருவோம். ஆறு கோடி செலவில் ஆடம்பர அழைப்பிதழ் பார்ப்போர் கவனத்தை ஈர்க்கும் வகையில் எல்.சி.டி. வடிவத்தில் தங்க ஜரிகை வேலைப்பாட்டுடன் முப்பதாயிரம் பேர்களுக்கு அழைப்பிதழ்கள் அச்சடிக்கப் பட்டிருந்தன. அந்த அழைப்பிதழ்களுக்கு மட்டும் ஆறு கோடி ரூபாய் செலவழிக்கப்பட்டது. அந்த அழைப்பிதழைத் திறந்தால் அதில் திருமண அழைப்பு கொடுக்கும் வீடியோ தெரியும் வகையில் ஸ்மார்ட் போன் போல் எல்.சி.டி. திரையுடன் தயாரிக்கப்பட்டு இருந்தது. வெற்றிலை பாக்கில் விரயமான லட்சங்கள் வெற்றிலை பாக்கில்லாத கல்யாணம் ஒரு கல்யாணமா? அதனால் வெற்றிலை பாக்கு விளம்புவதில் ரெட்டி சகோதரர்கள் வெற்றி முத்திரை பதிக்கும் வகையில் அதற்கென்று வெறும் (?) ஐம்பது லட்சத்தை ரெட்டி சகோதரர்கள் செலவழித்திருக்கின்றனர். இதில் திருமண நாளன்று 20 லட்சம் ரூபாய் ஆகி உள்ளது. வெற்றிலை மடித்துத் தருவதற்கு 500 மாடல்களும் 500 பெண்களும் வரவழைக்கப் பட்டிருந்தனர். பாக்குகளுக்கு பெயர் போனது பெல்லாரி. எனவே பாக்குகள் பெல்லாரியிலிருந்து வரழைக்கப் பட்டன 36 ஏக்கர் நிலத்தில் முகூர்த்த நிகழ்ச்சி பெங்களூருவில் உள்ள அரண்மனையில் நடைபெறும் இந்த திருமணத்துக்காக 36 ஏக்கர் பரப்பளவில் விஜயநகர பேரரசின் அரண்மனை போன்ற பிரம்மாண்ட செட் போடப்பட்டுள்ளது. இதே போல திருப்பதி, ஹம்பி ஆகிய இடங்களில் உள்ள கோயில்கள், பெல்லாரி ரெட்டி சகோதரர்களின் வீடு, பெல்லாரி கிராமம், தாமரை குளத்துடன் கூடியகிராமிய விளையாட்டு மைதானம் போன்ற திரைப்பட பாணியிலான பிரம்மாண்ட செட்கள் அமைக்கப்பட்டுள்ளன. செட்டுகளை உருவாக்கிய சினிமா பட இயக்குநர்கள் இந்த பிரமாண்டமான செட்டுகளை ஒன்றரை மாத கால உழைப்பில் தமிழ், தெலுங்கு, இந்திப் பட இயக்குநர்கள் உருவாக்கினர். அதனால் கலைத் துறையின் கை வண்ணம் மைதானத்தின் பகட்டான படைப்புகளில் கொஞ்சியது. அரண்மனை மைதானம் எங்கிலும் பெரும் பெரும் கேமிராக்கள், பார்வைகளைப் பறிக்கின்ற எல்இடி திரைகள், பரவசமூட்டுகின்ற ராட்சத பலூன்கள், அலங்கார வளைவுகள், மின்னலாய் வெட்டுகின்ற மின்விளக்குகள் ரெட்டியின் பணக்காரத்தன்மையைப் பறைசாட்டின. அமர்க்களமான ஐந்து நாட்கள் 12ந்தேதி இரவு நலங்கு நிகழ்ச்சியில் தொடங்கி ஒவ்வொரு இரவும் மருதாணி வைபவம் நடைபெற்றது. ஆடல், பாடல் கச்சேரிகள் என்று ஐந்து நாட்களும் அமர்க்களப்பட்டன. சவாரி செய்த சாரட் வண்டி! திருப்பதி வெங்கடேஷ்வரா கோயிலை போன்று அமைக்கப்பட்ட செட்டுக்கு ஜனார்த்தன ரெட்டியும் அவரது குடும்பத்தினரும் குதிரைகள் பூட்டிய 40 சாரட் வண்டிகளிலும் மாடுகள் மாட்டிய 40 மாட்டு வண்டிகளிலும் ஊர்வலமாக வந்து சேர்ந்தனர். திரைப்பட பாணியில் திருமண வைபவம் திரைப்படத்தில் காதல் ஜோடிகள் தத்தி தாவி வரும் போது அவர்கள் பஞ்சுப் பாதங்கள் கொஞ்சிக் கொஞ்சி நடப்பதற்காக, தரை நெடுகிலும் பட்டுக் கம்பளம் விரிக்கப்பட்டிருக்கும். இது நிஜ வாழ்க்கையில் நடப்பது கிடையாது. நிஜ வாழ்க்கையில் தலைவர்களுக்கு நடத்தப்பட்ட தடபுடல் வரவேற்புக்கு பட்டுக் கம்பளம் விரித்து வரவேற்பு அளிக்கப்பட்டது என்று சொல்வார்கள். ஆனால் ரெட்டி வீட்டுத் திருமணத்தில் உண்மையில், திரைப் படப் பாணியில் மணமகளும் மணமகளும் நடந்து வருவதற்காக சிவப்பு பட்டுக் கம்பளம் விரிக்கப்பட்டிருந்தது. திரைப் படத்தில் கதாநாயகனும் கதாநாயகியும் வருகின்ற வழிகள் தோறும் வான் மழையாக வசந்த மலர்கள் பொழிந்து கொண்டிருக்கும். ரெட்டி வீட்டுக் கல்யாணத்தில் இந்தக் காட்சியும் நடைமுறைப்படுத்தப்பட்டது. மணமகள், மணமகனுக்கு மட்டுமல்ல திருமணத்திற்கு வருகையளித்த விருந்தினர்கள் அனைவருக்கும் வான் மழையாக வசந்த மலர்கள் பொழிந்தன. அதுவும் காஷ்மீர் ரோஜாக்கள், ஆம்பூர் மல்லிகை பூக்கள் தூவப்பட்டன. இதற்காக மும்பை, சென்னை, பெங்களூரிலிருந்து ஆண் பெண் மாடல்கள் அழைத்து வரப்பட்டிருந்தனர். ஆண்களுக்கு வெள்ளை நிற வேட்டி, சட்டைகளும் பெண்களுக்கு வெள்ளை நிறப் பட்டுப் புடவை கவரிங் நகைகள் வழங்கப்பட்டிருந்தன. வைரக்கல் பதித்த வண்ணச் சேலை மணமகள் அணிந்த சேலையோ சாதாரண சேலையல்ல! தங்க ஜரிகையில் நெய்யப்பட்டு இளஞ்சிவப்பு, வெண்ணிற வைர கற்கள் பதிக்கப்பட்ட சேலை. அதன் மதிப்பு 17 கோடி! அணிந்திருந்த நகைகளின் மதிப்பு 84 கோடி! நகைக்கும் சேலைக்குமே 101 கோடி ரூபாய்! மணப்பெண் மட்டுமல்ல ரெட்டியின் ஒட்டு மொத்த குடும்பப் பெண்களும் மணமகன் வீட்டு குடும்பத்தினரும் வைர நகைகளிலும் ஒட்டியானங்களிலும் காப்புகளிலும் ஜொலித்தனர். பளப்பளப்பான பட்டு சேலைகளில் பகட்டாக பளிச்சிட்டனர் நடிகர், நடிகைகளின் நட்சத்திர பிரவேசம் திருமண அரங்கமே திரைப்பட பாணியில் அமைக்கப்பட்டு மின்னிக் கொண்டிருக்கும் போது திரைப்பட நடிகர், நடிகைகள் அங்கு திரளாமல் போனால் அது இருள் சூழ்ந்த சுரங்கமாகி விடுமல்லவா? அதனால் அங்கு சூப்பர் ஸ்டார், புது இந்தியாவின் முதல் தர தேசபக்தன், பாமர ஏழைகளின் பரம நண்பன், பாட்டாளி வர்க்கத்தின் பாதுகாவலன் ரஜினிகாந்த் முதல் தமிழ், இந்தி, தெலுங்கு, கன்னட பட நடிக, நடிகையர் வந்து கலந்து, அரங்கத்தை ஜொலிக்கவும் கலகலக்கவும் வைத்தனர். இதேபோல தமிழ்த் திரைப்பட நடிகர்கள் விஷால், சரத்பாபு, சாய்குமார் ஆகியோரும், கன்னட நடிகர்கள் ரவிச்சந்திரன், சாது கோகிலா உட்பட ஏராளமான திரையுலகினரும் பங்கேற்றனர். அணி வகுத்த அரசியல் ஆட்சித் தலைவர்கள் கருப்புப் பண விவகாரத்தில் நாடு களேபரமாகிக் கிடக்கும் கடுமையான சூழலில் இதையெல்லாம் கண்டு கொள்ளாத, தேச பக்தியை ஒட்டுமொத்தமாகக் குத்தகைக்கு எடுத்துக் கொண்ட பாஜகவின் பரிவாரங்கள் பெரும் படையுடன் ரெட்டியின் படோடப, பகட்டுக் கல்யாணத்தில் வந்து கலந்து கொண்டனர். கர்நாடக முன்னாள் முதல்வர்கள் எடியூரப்பா, ஜெகதீஷ் ஷெட்டர், முன்னாள் துணை முதல்வர்கள் அசோக், ஈஸ்வரப்பா உட்பட ஏராளமான பாஜக தலைவர்கள் திருமணத்தில் பங்கேற்றனர். இதில் காங்கிரஸ் கட்சியும் விதிவிலக்கு கிடையாது. கர்நாடக உள்துறை அமைச்சர் பரமேஷ்வர், போக்குவரத்து துறை அமைச்சர் ராமலிங்க ரெட்டி உள்ளிட்டோரும் கலந்து கொண்டது இங்கு குறிப்பிடத்தக்கது. ஊர்வலமாக வந்த உயர் ரக கார்கள் ஜனார்த்த ரெட்டி மகள் திருமணத்துக்காக பெல்லாரி, ஆந்திரா ஆகிய இடங்களில் இருந்து ஆயிரத்துக்கும் மேற்பட்ட ஆம்னி பேருந்துகள் வந்தன. இதேபோல 1800 டாக்ஸிகளும், ஆயிரத்துக்கும் மேற்பட்ட விஐபிகளின் ஆடி, ஜாகுவார், பிஎம்டபுள்யூ போன்ற விலை உயர்ந்த கார்களும் படையெடுத்தன. இதுதவிர சிங்கப்பூர், மலேசியா, மும்பை, ஹைதராபாத் உள்ளிட்ட இடங்களில் இருந்து வந்திருந்த விவிஐபிகளின் வசதிக்காக 15 ஹெலிபேடுகளும் உருவாக்கப்பட்டிருந்தன. விருந்தினர்கள் தங்குவதற்காக பெங்களூருவில் உள்ள நட்சத்திர விடுதிகளில் 1500 அறைகள் ஏற்பாடு செய்யப்பட்டு இருந்தது. பன்னாட்டு சுவைகளில் பரிமாறப்பட்ட உணவுகள் இந்த்த் திருமணத்தில் பங்கேற்ற லட்சக்கணக்கான மக்களுக்கு ஆந்திரா, உடுப்பி, சீனா, இத்தாலி ஆகிய ஸ்டைலில் 152 வகையான உணவு வகைகள் பரிமாறப்பட்டன. வேத மந்திரம் ஓத விஷேச பூசாரிகள் திருமணத்தில் வேத மந்திரங்கள் ஓதுவதற்கென்று திருப்பதியிலிருந்து எட்டு விஷேச பூசாரிகள் வரவழைக்கப் பட்டிருந்தனர். அவர்கள் மந்திரம் ஓத ஜனார்த்தன ரெட்டி முன்னிலையில் ராஜீவ் ரெட்டி, பிரமாணியின் கழுத்தில் தாலி கட்டினார். உலக அடிப்படையில் ஒரு சில கேள்விகள் ரெட்டியின் ஆடம்பரத் திருமணத்தைப் பார்த்து விட்டு இந்திய நாடே அரண்டு போயுள்ளது. அதன் அதிர்வுகள் பத்திரிக்கைகளில் பதிவாகி உள்ளன. 500 ரூபாய்க்கு வங்கிகளின் வாசலில் மக்கள் காத்திருக்கும் நிலையில் ரூ.650 கோடி செலவில் முன்னாள் பாஜக அமைச்சரின் மகள் திருமணம் என்று பத்திரிக்கைகள் தலைப்பிட்டுள்ளன என்றால் அந்த ஆடம்பர திருமணத்தின் அதிர்வுப் பரிமாணத்தை விவரிக்கத் தேவையில்லை. ஆயிரம், ஐநூறு நோட்டுகள் செல்லாத பட்சத்தில் ரெட்டி சகோதர்களுக்கு இம்மாபெரிய தொகையைச் செலவு எப்படி சாத்தியமாயிற்று? என்ற கேள்வியை திருமணத்தில் கலந்து கொண்டவர்கள், கலந்து கொள்ளாதவர்கள் அனைவரும் வெளிப்படையாகவே கேட்கின்றனர். இதே கேள்வியை எல்லோருடனும் இணைந்து நாமும் எழுப்புகின்றோம். இந்தக் கேள்விக்கு பாஜகவால் ஒரு போதும் பதில் சொல்லவே முடியாது. எதற்கெடுத்தாலும் தேசப் பற்று என்று வேஷம் போடுகின்ற பச்சோந்தி பாஜக அரசு தனது பரிவாரங்களுக்கு பணம் செல்லாது என்ற அறிவிப்பை முன்னரே தெரிவித்ததால் தான் ஜனார்த்தன ரெட்டியால் 650 கோடிக்கு மேலான ரூபாயை அள்ளி வீச முடிந்திருக்கின்றது. ஆறாய் பெருக்கெடுத்து ஓடச் செய்திருக்கின்றது. இல்லையென்றால் இது சாத்தியமே இல்லை என்று எல்லோரும் புரிந்து கொள்ளும் வகையில் அமைந்திருக்கின்றது. இதை பாஜக மறுக்கவே முடியாது. நாம் கவனிக்க வேண்டிய விஷயம், இதை விமர்சிப்பவர்களின் விமர்சனம் அனைத்தும் ‘மக்கள் ஐநூறு ஆயிரத்தை மாற்றுவதற்கு அலையாய் அலைகின்ற போது அதற்காக ஆலாய்ப் பறக்கின்ற போது ரெட்டி குடும்பம் இப்படி செலவு செய்யலாமா?’ என்ற அடிப்படையில் மட்டுமே அமைந்திருக்கின்றது. அப்படியானால், மோடி ஆயிரம், ஐநூறுகளை செல்லாது என்று அறிவிக்காதிருந்தால், ரெட்டி வீட்டுத் திருமணம் விமர்சனத்திற்குள்ளாகி இருக்காது! இது தான் உண்மை நிலையாகும். பத்திரிக்கைகள் இதைக் கண்டு கொண்டுமிருக்காது. மாறாக அதில் கலந்து கொண்ட அரசியல் தலைவர்கள், அமைச்சர்கள், அதிகார வர்க்கங்கள், சினிமா நட்சத்திரங்கள் என்று அத்தனை பேர்களின் படங்களைப் பல்வேறு கோணங்களில் போட்டு பத்திரிக்கைகளை அமர்களப் படுத்தியிருக்கும். இங்கு தான் ஏகத்துவம் இதழின் அதாவது இஸ்லாமிய மார்க்கத்தின் பார்வை வித்தியாசப்படுகின்றது; வேறுபடுகின்றது. திருமணம் என்பது எப்போதும் ஆடம்பரமாக இருக்கக் கூடாது. அதற்காக அதிகமான காசு பணத்தை அள்ளி செலவு பண்ணக் கூடாது. நிதானமான பார்வை - நீதியான கோணம் ஆடம்பரத் திருமணம் தொடர்பாக இஸ்லாமியப் பார்வையைப் பார்ப்பதற்கு முன்னால் ஒரு நிதானமான, நீதமான பார்வையைப் பார்ப்போம். கர்நாடக சட்ட அமைச்சர் டி.பி. ஜெயச்சந்திரா கூறுகிறார்: கொழுத்த பணக்கார வட்டம் நகர்ப் பகுதிகளில் திருமணக் கூடங்களில் பணத்தை வாரியிறைத்து, தங்கள் பணத்திமிரை வெளிப்படுத்துகின்றனர். இதைப் பார்க்கின்ற கிராமப்புற ஏழை மக்கள் அந்தப் பணக்காரர்களை அப்படியே பின்பற்றி அதுபோன்று ஆடம்பரத் திருமணங்களை நடத்துகின்றனர். இருவருக்கும் உள்ள வித்தியாசம் பணக்கார வர்க்கம் தங்களிடம் உள்ள மிதமிஞ்சிய காசு பணத்தைச் செலவழித்து திருமணத்தை நடத்துகின்றது. ஏழை வர்க்கத்தினர் தங்களிடம் உள்ள அசையும், அசையாச் சொத்துக்களை விற்று அல்லது கடன் வாங்கி செலவு செய்து திருமணத்தை நடத்துகின்றனர். அதாவது கண்ணை விற்று சித்திரம் வாங்குகின்றனர். ஒரு வேளைச் சோற்றுக்கு உணவில்லாமல் எத்தனையோ பேர் வாடுகின்றனர். ஆனால் இவர்களோ ஒரு கல்யாண அழைப்பிதழில் ஏழாயிரம் ரூபாயைக் காலி செய்கின்றனர். இவ்வாறு கர்நாடக சட்ட அமைச்சர் டி.பி. ஜெயச்சந்திரா தெரிவிக்கின்றார். “கோபுரத்தில் வாழ்கின்ற பணக்காரர்களின் ஆடம்பரத் திருமணத்தில் வசூல் செய்யப்படும் இந்த வரிப்பணம் குடிசையில் வாழ்கின்ற ஏழையின் திருமணச் செலவுக்குத் திருப்பி விடப்படும்’’ என்றும் கர்நாடக அரசு தெரிவித்துள்ளது. கர்நாடக சட்ட அமைச்சர் இதை எப்போது தெரிவித்தார்? கடந்த ஜூன் 2014ஆம் ஆண்டில் ஆனந்த்ஜி என்ற ஒரு பெரிய வியாபாரி. தனது 22 வயது மகளுக்கு மாயாஜாலக் கதை பாணியில் திருமணம் நடத்தி முடித்தார். மயக்க வைக்கும் இந்தத் திருமண நிகழ்வு தான் தனது மகளின் நீண்ட நாள் கனவு என்று அவர் தெரிவித்துக் கொண்டார். பெங்களூரில் ஒரு நட்சத்திர ஓட்டல் அளவில் நடந்த இந்த டாம்பீக, ஆடம்பரத் திருமணம் தான் அன்று கர்நாடக அரசின் கழுகுப் பார்வையைத் திருப்பியது. அப்போது தான் கர்நாடக சட்ட அமைச்சர் இவ்வாறு கூறினார். அத்துடன், ஐந்து லட்ச ரூபாய்க்கு மேலாக அல்லது ஆயிரத்திற்கு மேற்பட்டோர் கலந்து கொள்கின்ற திருமணங்கள் இந்த வரி வரம்புக்குள் வருகின்றன. எத்தனை சதவிகித வரி என்பது இனிதான் தீர்மானிக்கப்பட வேண்டும் என்றும் குறிப்பிட்டார். இது அப்போது ழிஞிஜிக்ஷி சேனலில் வெளியானது. ஆனந்த்ஜி வீட்டுத் திருமணத்தை ரெட்டி வீட்டு திருமணத்துடன் ஒப்பிடும் போது அது ஒன்றுமே கிடையாது. அதை விடக் கடுமையான வரி விதிப்பையும் கடுமையான தடையையும் போட வேண்டிய கல்யாணம் ஆகும் இது. ஆனால் கர்நாடக அரசு ரெட்டி கல்யாணத்தைக் கண்டிக்காமலும் கண்டு கொள்ளாமலும் இருப்பதுடன் இரு அமைச்சர்கள் அந்த ஆடம்பரக் கல்யாணத்தில் போய் கலந்து கொண்டிருக்கின்றார்கள் என்பது கொடுமையான விஷயமாகும். ஆடம்பரக் கல்யாணத்தின் மீது பதிகின்ற நிதானமான, நீதமான இந்தப் பார்வையைத் தான் இஸ்லாமிய மார்க்கம் ஆழமாகப் பார்க்கின்றது. இதனால் ஏற்படும் எதிர்விளைவுகளை இஸ்லாமிய மார்க்கம் அழுத்தமாகப் பார்க்கின்றது. எதிர்விளைவுகள் - எதிர்வினைகள் செல்வந்தர்கள் இது போன்ற திருமணத்தை நடத்துகின்ற போது ஏழைகளும் தங்கள் பங்கிற்கு திருமணத்தை தங்கள் அளவில் பெரிதாக நடத்த முனைகின்றனர். அதனால் கடன் வாங்குகின்றனர். கடன் கிடைக்காத பட்சத்தில் வட்டிக்கு வாங்குகின்றனர். கடைசியில் தங்களிடம் இருக்கின்ற வீடு வாசல்களை, வயல் வெளிகளை, தோப்புத் துறவுகளை விற்கின்றார்கள். இதைத் தான் கர்நாடக சட்ட அமைச்சர் 2014ஆம் ஆண்டு சட்டமன்றத்தில் பிரதிபலித்தார். இந்த விளைவை நாம் பார்த்து விட்டோம். ஒருவேளை உணவுக்கு வழியில்லாமல் வாழ்கின்ற நாட்டில், வாங்கிய கடனை அடைப்பதற்கு வசதியில்லாமல் விவசாயிகளின் தற்கொலை சாவுகள் நடக்கின்ற நாட்டில், கிட்னி டயாலிஸிஸ் போன்ற வைத்தியச் செலவுகளுக்கு வகையில்லாமல் அன்றாட நோயாளிகள் உயிர் இழப்பு நடக்கின்ற ஒரு நாட்டில் ரெட்டி போன்ற வகையறாக்கள் அதிலும் ஓரிரு வைர நகைகளில் ஜொலித்தால் பரவாயில்லை. வைர நகைகளில் குளித்தால் அது ஏழை மக்களிடம் புரட்சியைத் தான் உருவாக்கும். நக்ஸலைட்டுகள், மாவோயிஸ்டுகள் தோன்றியது இந்த அடிப்படையில் தான். கல்யாணம் எளிதாகத் தான் இருக்க வேண்டும். கல்யாணம் கடுமையான செலவுகள் கொண்டதாக இருந்தால் பருவ வயது அடைந்த ஒருவன் அல்லது ஒருத்தி திருமணம் முடிப்பதற்குக் கால தாமதமானால் அது நிச்சயமாக விபச்சாரத்தில் தான் போய் முடியும். சொந்த பந்தங்களில் உள்ள பையன் உயர் மதிப்பெண்கள் பெற்று மருத்துவம் அல்லது பொறியியல் படிப்பதற்குப் போதிய பொருளாதாரமின்றி தவித்துக் கொண்டிருப்பான். அவனுக்கு உதவி செய்ய முன் வராத சொந்த பந்தங்கள் கல்யாணப் பந்தலிலும் களறிப் பந்தியிலும் பணத்தைக் காலி செய்கின்ற ஈவு இரக்கமற்ற மனப்பான்மைக்கு இது கொண்டு செல்லும். விளம்பர மோகத்தை மென்மேலும் இது வளர்த்து விடும். இது போன்ற காரணங்களால் தான் இஸ்லாமிய மார்க்கம் திருமணத்தை மிக சிக்கனமாக நடத்த வேண்டும் என்று கூறுகின்றது. அல்லாஹ்வின் தூதர் (ஸல்) அவர்கள், திருமணத்தில் ஓர் ஆட்டை அறுத்தேனும் விருந்து வை (நூல்: புகாரி 2048) என்று கூறியிருந்தாலும் அதற்கு ஒரு கட்டுப்பாடும் விதிக்கின்றார்கள். “குறைந்த செலவில் நடத்தப்படும் திருமணமே அதிகம் பரகத் நிறைந்ததாகும்‘’ என்று நபிகள் நாயகம் (ஸல்) அவர்கள் கூறினார்கள். நாட்டில் ஆயிரம், ஐநூறு நோட்டுகளை மோடி அரசு தடை செய்ததால் பணத் தட்டுபாடும், பரிதவிப்பும் மக்களிடத்தில் நிலவுவதால் ரெட்டியின் இந்த பகட்டான, படோடமான திருமணம் பெரிதாகப் பார்க்கப் படுகின்றது. நாடாளுமன்றத்தில் பேசிய எதிர்க்கட்சித் தலைவர்கள் இதைக் கடுமையாக விமர்சித்திருக்கின்றார்கள். இவர்கள் யாருக்கும் இப்படி ஒரு விமர்சனத்தை செய்வதற்கு அறவே தகுதியே இல்லை. காரணம் அவர்கள் தங்களது வீட்டுத் திருமணங்களில் தங்களது தகுதிக்கேற்ப செலவு செய்கின்றார்கள். சிக்கனம் என்பது மருந்துக்குக் கூட பார்க்க முடியவில்லை. திருமணத்தில் சிக்கனம் என்பது நடைமுறையில் இருந்து வருகின்ற தடபுடல் விருந்து போன்ற செலவுகள் கூட இல்லாத அளவுக்கு மிக எளிமையாக இருக்க வேண்டும். விருந்து என்று இறங்கி விட்டால் கண்டிப்பாக ஒரு பெரிய தொகையைக் காவு கொள்ளக் கூடியதாக ஆகி விடுகின்றது. அங்கே எளிமை என்பது அடிப்பட்டு போய் விடுகின்றது. ரெட்டியின் திருமணத்தைப் பார்த்து சுன்னத் வல்ஜமாஅத்தினரும் முகம் சுளிக்கின்றார்கள். அவர்களுக்கும் முகம் சுளிப்பதற்கு எந்த நியாயமும் இல்லை. காரணம் இவர்கள் தங்களுடைய திருமணங்களில் தங்களது பொருளாதாரத்திற்கு ஏற்ப அள்ளி வீசுகின்றார்கள். இவர்கள் தங்கள் பொருளாதாரத்திற்குத் தக்க செலவு செய்கின்றார்கள் என்றால் ரெட்டி தனது பொருளாதார அளவுக்கு செலவு செய்கின்றார். இரண்டும் ஒரு வகையில் சமம் தான். எனவே ரெட்டியைப் பார்த்து முகம் சுளிப்பதற்கும், விமர்சிப்பதற்கும் எந்த ஒரு தார்மீக அடிப்படையும் இவர்களுக்கு இல்லை. அந்தத் தகுதி, யோக்கியதை, அருகதை தவ்ஹீது ஜமாஅத்துக்கு மட்டும் உள்ளது. காரணம் அது மட்டும் தான் இந்த ஹதீஸுக்கு முழு மூச்சாக முன்னுரிமை கொடுத்துக் கொண்டிருக்கின்றது. எளிமைத் திருமணத்தைப் பிரச்சாரம் செய்து, ஏழை எளியவர்களின் வாழ்வில் ஒளியேற்றிக் கொண்டிருக்கிறது.


மகனை மட்டும் எம்.பி., ஆக்கினால் போதுமா..? ப.சிதம்பரத்தை வீட்டுக்குள் முடக்க ராகுல் அதிரடி முடிவு..! Tamil Nadu, First Published 8, Jun 2019, 4:36 PM IST காங்கிரஸ் கட்சி இனி மீளுமா? என்கிற கேள்வி எழுந்துள்ள நிலையில் இளைஞர்களுக்கு பொறுப்புகளை வழங்கி புத்துயிர் ஊட்ட முடிவெடுத்து இருக்கிறார் ராகுல் காந்தி. காங்கிரஸ் கட்சியின் வரலாறு, கொள்கைகள், சாதனைகளை இன்றைய தலைமுறைக்கு எடுத்துரைக்க வேண்டும். காங்கிரஸ் கட்சியின் கொள்கைகளை, திட்டங்களை மக்களிடம் எடுத்து சொல்லி இருந்தால் பாஜக வெற்றியில் 50 சதவீதத்தை தடுத்து இருக்காலம் எனக் கருதுகிறார் ராகுல் காந்தி. ஆனால், நாடாளுமன்ற தேர்தலில் பல்வேறு மாநில தலைவர்களும் ஒழுங்காக வேலை செய்யவில்லை. குறிப்பாக ராஜஸ்தான் மாநில முதல்வர் அசோக் கெலாட், மத்திய பிரதேச முதல்வர் கமல்நாத், முன்னாள் நிதியமைச்சர் ப.சிதம்பரம் ஆகியோர் தங்களது மகன்களுக்கு சீட் வாங்குவதிலேயே குறியாக இருந்தனர். அவர்கள் கட்சிக்காக சரியாக உழைக்கவில்லை என ராகுல் காந்தி ஆவேசத்துடன் இருக்கிறார். அத்தோடு பஞ்சாப், மகாராஷ்டிரா, மத்திய பிரதேசம், ராஜஸ்தான் மாநிலங்களில் உள்கட்சி பூசல் காரணமாக தேர்தலில் காங்கிரஸ் பின்னடைவை சந்தித்ததாக கட்சி தலைமை கருதுகிறது. இந்தநிலையில், தேர்தலில் முழு மனதோடு உழைக்காத மூத்த தலைவர்களை பதவியில் இருந்து நீக்கி விட்டு அப்பதவிகளில் இளைஞர்களுக்கு வாய்ப்பு அளிக்க காங்கிரஸ் தலைமை முடிவெடுத்துள்ளது. கேரளா சுற்றுப்பயணத்தை முடித்துக் கொண்டு ராகுல்காந்தி, டெல்லி திரும்பியதும் காங்கிரஸ் கட்சியில் பல்வேறு அதிரடி மாற்றங்கள் இருக்கும் என்று கூறப்படுகிறது Last Updated 8, Jun 2019, 4:36 PM IST


text: முழுதளாவியம் (Holism) மற்றும் முழுதளாவிய ஆகிய சொற்கள் 1920களின் ஆரம்பத்தில் ஜான் ஸ்முட்ஸ் என்பவரால் முதலில் பயன்படுத்தப்பட்டன. ஒக்ஸ்போட் ஆங்கில அகராதியில் கண்டுள்ளபடி ஸ்முட்ஸின் முழுதளாவியத்துக்கான வரைவிலக்கணம் பின்வருமாறு உள்ளது: "படைப்புசார் படிமலர்ச்சி (creative evolution) ஊடாக, பகுதிகளின் கூட்டுத்தொகையிலும் பெரிதான முழுமையை உருவாக்க முயலும் இயற்கையிலுள்ள போக்கு" குறிப்பு: ஒன்றுலும் "பெரிதான" என்னும் சொல் பொருள் கொண்டதாக அமைய வேண்டின் ஒரு அளவீடு தேவைப்படும் என்பது வெளிப்படை. எனவே மேற்கண்டது வரைவிலக்கணம் என்பதிலும் பார்க்க ஒரு கருத்து (suggestion) என்றே கொள்ளவேண்டும். இப் பொருளற்ற பகுதியை நீக்கிவிட்டால், முழுதளாவியம் என்பது, "படைப்புசார் படிமலர்ச்சியூடாக முழுமையை உருவாக்கமுயலும் இயற்கையிலுள்ள போக்கு" எனப் பெறப்படுகின்றது. முழுதளாவியம் என்பது படைப்புவாதம் (creationism), படிமலர்ச்சிவாதம் (evolutionism) என்பவற்றின் ஒருங்கிணைப்பு என்று அவதானிக்கலாம். தற்போது விளங்கிக் கொண்டுள்ளபடி, முழுதளாவியம் என்பது ஒரு முறைமையின் இயல்புகளை அவற்றின் கூறுகளின் இயல்புகளின் கூட்டுத்தொகை மூலம் மட்டும் தீர்மானிக்கவோ விளங்கிக் கொள்ளவோ முடியாது என்ற கருத்தாகும். அறிவியல் reductionism ஐ முன்னெடுத்துச் செல்பவர்கள் இது பேராசை reductionism கொள்கைக்கே எதிரானது என்று கூறுகின்றனர். இது பெரும்பாலும் reductionism என்பதற்கு எதிரானதாகக் கொள்ளப்படுகின்றது. இவற்றையும் பார்க்கவும் முழுமை முழுதளாவிய நலம் ஊட்டம் படிவளர்ச்சி


text: ஓலைச் சுவடி தேடிய படலம் ------ ௧௬ (16) அங்கும் இங்கும் சுற்றி எப்படியோ நாங்கள் காஞ்சிபுரம் மாவட்டம் வந்து மூன்று நாள் ஓடிவிட்டது. ஒரு நாடி ஜோதிடர் வீட்டின் அருகில் இருந்த மரத்தடியில் நிழலில் காத்திருந்தோம் . நேராக எங்கள் பட்டியலில் இருந்த sri sivashanmugam naadi jothidar GST Road achirubakkam என்ற முகவரிக்கு சென்றோம். அங்கே நாங்கள் சென்றபோது மணி இரண்டு இருக்கும். அங்கே போனதும் அவரது துணைவியார் ஜோதிடர் சாப்பிட்டுக்கொண்டு இருக்கிறார் என்றார். எங்களுக்குத்தான் நேரம் காலம் எல்லாம் கிடையாது, அவராவது சரியாகச் சாப்பிட்டு வரட்டும் என எண்ணி ” நாங்கள் ஜோதிடம் பார்க்க வரவில்லை, ஜோதிடரைப் பொறுமையாகச் சாப்பிட்டு வரச்சொல்லுங்கள்” என்று கூறி விட்டு அங்கிருந்த மரத்தடியில் காத்திருந்தோம். அப்போதுதான் பசி மயக்கத் தில் எங்கள் எண்ணங்கள் எங்கெங்கோ போய்க்கொண்டிருந்தது. அதிக நேரம் எங்களைச் சிந்திக்க வைக்காமல் ஜோதிடரும் வந்து விட்டார். நாங்களும் எங்கள் பயண நோக்கம் குறித்து அவருக்குத் தக்கபடி எடுத்துரைத்தோம். ஆளுக்குத் தக்க முறையில் தானே ஒவ்வொரு வரிடமும் பேச வேண்டும்! ஒரே உரை எப்போதும் பலனளிக்காது. எங்களுக்கும் இது பற்றித் தொடர்ந்து சொல்லிக்கொண்டிருப்பதற்குச் சமயத்தில் மிகுந்த சலிப்பு ஏற்படும். ஜோதிடரும் அப்போது என்னமோ மன நிறைவாய் இருந்தார். எங்களின் தேடுதலில் இதுவரை இந்த மூன்று மாவட்டங்களில் இருபது நாடி ஜோதிடர்களை நாடிச் சென்றிருப்போம் ஆனால் அத்தனை பேரும் எங்களை எப்படியாவது விரைவில் கிளப்பத்தான் குறியாக இருப்பார்களே தவிர ஒருவராவது சற்றும் பிடி கொடுத்துப் பேசியதில்லை. எங்களுக்கும் நாடி ஜோதிட ஓலைச் சுவடிகளில் உண்மையிலேயே ஜோதிட சம்பந்தமான விஷயங்கள் இருக்கிறதா? அல்லது ஒரு சிலர் கூறுவது போல் ராமாயணம், மகாபாரதம் எழுதி வைத்துக்கொண்டு சுயமாகப் பாடம் படிக்கிறார்களா ? என்பதை எப்படியாவது ஒரு நாடி ஜோதிடர் வாய் மொழியாகவே கேட்டு ஆராய்ந்து பார்க்கவேண்டு மென்ற ஆவல் இருந்ததுண்டு. . . ஜோதிடர் சிவஷண்முகம் பண்புள்ளவராகயும், நாணயமானவராகவும் தெரிந்தார் . ”ஏன் மரத்தடியில் நின்று பேசவேண்டும் ? வாருங்கள், எனது அலுவலகத்தில் அமர்ந்து பேசலாம்” என்று அருகில் இருந்த பர்ணசாலை போல் தோற்றமளித்த, ஓர் எளிய ஓலைக் கூடத்திற்கு அழைத்துச் சென்றார். அங்கிருந்த 90 வயது முதியவரைத் தம் தந்தை மற்றும் குரு என எங்களுக்கு அறிமுகப்படுத்தினார். எங்களை அமரச்செய்து எங்கள் கையில் பல கட்டுக்கள் ஓலைச் சுவடிகளைத் தந்தார். அவற்றைப் புரட்டிப் பார்த்த முனைவர் அவை அத்தனையும் ஜோதிடம் பற்றிய சுவடிகளே என்றார்; பிறகு எங்களை உள்ளே அழைத்து சென்ற ஜோதிடர் ஒரு பெட்டி நிறைய ஓலைச் சுவடிகளைக் காண்பித்தார். அவையனைத்தும் ஜோதிடச் சுவடிகளே. "இவற்றை வைத்துத்தான் நான் வருபவர்களுக்கு ஜோதிடம் உரைக்கிறேன் .அத்தனையும் ரிஷிகள் எழுதி வைத்ததுதான். என் சொந்தச் சரக்கு ஒன்றும் இல்லை " என்றார் ஜோதிடர் . "பல நாடி ஜோதிடர்கள் கூறுவது போல் எங்களுக்கு எங்கும் கிளை கிடையாது; எனது தந்தை தந்ததை வைத்து நான் கூறுகிறேன். எனது தந்தைக்கு அவரது தந்தை அளித்தார். இவ்வாறிந்த ஓலைச் சுவடிகள் எங்களிடம் பரம்பரையாக இருந்து வருவன " ஒருவாறு ஜோதிடச் சுவடிகளை வைத்து அதை வைத்து ஜோதிடம் கூறும் ஒரு ஜோதிடரை சந்தித்தது எங்களுக்கு மிக்க மகிழ்ச்சி அளித்தது. "ஐயா நீங்கள் கூறும் பலன்கள் உங்களிடம் வருபவர்களுக்கு திருப்பதி அளிக்கிறதா ?" "என்னை நாடி வருபவர்களுக்குச் சுவடிகள் கிடைத்து விட்டால் பலன் களும் சரியாக இருக்கிறது. சுவடிகள் இல்லாதவர்களுக்கு நாங்கள் ஒன்றும் செய்ய இயலாது. வேறு எங்காவது சென்று பார்த்துக் கொள்ளுங்கள் எனக் கூறிவிடுவோம் " ” இப்போது எத்தனை பேருக்குப் பார்க்க முடியும் ? எத்தனை சுவடிகள் உள்ளன ? ” "இப்போது ஐம்பது கட்டுக்கள்தான் உள்ளன; ஆனால் இந்த ஐம்பதில் பலருக்கும் பலன்கள் கிடைக்கக் கூடும் .எத்தனை என்று எண்ணிக் கூற முடியாது .ஆனால் எங்கள் தாத்தாவிடம் 300 மேல் சுவடிக் கட்டுக்கள் இருந்தனவாம்; என்னிடம் பல அறிஞர்களும் விஞ்ஞானிகளும் தொடர்ந்து வருகின்றனர் .இஸ்ரோவில் இருந்து கூடச் சில விஞ்ஞானிகள் வருவதுண்டு” எனச் சில பெயர்களைக் குறிப்பிட்டார். அந்தப் பெயர்களை நாங்களும் கேள்விப் பட்டிருந்ததால் வியப்படைந்தோம். மேலும் இத்தகைய வாய்ப்பைத்தானே எதிர்ப்பார்த்திருந்தோம். "பார்த்தீர்களா ஐயா ! ,நீங்கள் அடிக்கடிச் சுவடிகளை எடுத்துக் கையாண்டால் இவை கொஞ்சம் கொஞ்சமாக முனை முறிந்து இடையில் உடைந்து அழிந்து கொண்டேதான் போகும்? எனவே வருங் கால சந்ததிக்குப் பயன்பட இவற்றை நீங்கள் பாதுகாக்க வேண்டாமா ? எனவே இவற்றை மின்னாக்கம் செய்து பாதுகாத்தால், சுவடிகளை அடிக்கடி தொட்டுக் கையாளவேண்டிய அவசியம் இல்லை” என மின்னாக்கத்தின் அருமை பெருமைகளை விரிவாக எடுத்துக் கூறியதும், ஜோதிடரும் ”எப்போது வேண்டுமானாலும் இங்கு வந்து நீங்கள் மின் னாக்கம் செய்து எனக்கு ஒரு C.D கொடுங்கள். அதே சமயம் இதன் ரகசியமும் பாதுகாக்கப்படவேண்டும்” என்றார். நாங்களும் நல்ல ஒரு நாடி ஜோதிடரைப் பார்த்த சந்தோஷத்துடன், விரைவில் மீண்டும் வருவதாகக் கூறி விடை பெற்றோம். பிறகு காஞ்சிபுரத்தில் சில மதிப்பு வாய்ந்த மனிதர்களை சந்திக்கும் வாய்ப்புக் கிடைத்தது. பத்மஸ்ரீ கணபதி ஸ்தபதி, சுப்பையா ஸ்தபதி முதலியோர் வீடுகளுக்குச் சென்றோம்; அவர்களும் எங்களுடன் பரிவாக எங்கள் தேடல் பற்றிக் கேட்டறிந்தார்கள். அவர்களிடமும் சில சுவடிக் கட்டுக்கள் ஆகமம், சில்ப சாஸ்திரம் பற்றி இருப்பதாகத் தெரிவித்தனர். அவற்றைப் பிறகு ஒரு முறை தேதி நிச்சயித்து வந்து மின்னாக்கம் செய்து கொள்ளுங்கள் என்று சம்மதம் அளித்தனர். மகிழ்வுடன் அவர்களிடம் இருந்து விடைப் பெற்றுத் திருக்கழுகுன்றத்தில் இருந்த சில முகவரிகளைப் பார்க்கச் சென்றோம். அங்கே எங்களுக்கு ஓர் அரிய மனிதரைச் சந்திக்கும் வாய்ப்புக் கிடைக்குமெனத் தெரியாது . vedachalam tamil pandit என்று ஒரு முகவரி இருந்தது. அங்கு சென்றபோது வேங்கடாசலமென்ற ஒரு கம்பீரமான முதியவ ரைச் சந்தித்தோம் . அவரிடமும் எங்களின் தேடுதல் பற்றிக் கோவையாகக் கூறியதும் ,அவர் கூறியது எங்களை இன்ப அதிர்ச்சியில் ஆழ்த்தி யது. அவரின் சிறு வயதில் அவர் திரு மிகு உ வே சா அவர்களுடன் சுவடி தேடுதலுக்குச் சென்றதுண்டு என கூறி அந்த அனுபவங்களைக் கூற ஆரம்பித்தார்; எங்களுக்குத் தமிழ்த் தாத்தாவை நேரில் பார்த்த ஒருவரைப் பார்த்ததே மிக்க மகிழ்ச்சி அளித்தது. பிறகு அவர் எழுதிய திருக்கழுக்குன்ற ஸ்தலவரலாறு புத்தகத்தை அனைவருக்கும அன்பளிப்பாக அளித்தார்; எங்கள் தேடுதல் வெற்றி யடைய வாழ்த்தினார். அவரிடம் இருந்த பழைய புத்தகச் சேகரிப்பையும் காட்டி இவற்றில் தேவையானதை மின்னாக்கம் செய்து கொள்ளவும் அனுமதி அளித்தார் . அடுத்த நாளும் நாங்களொரு ஓலைச்சுவடிக் குவியலைக் கண்டோம். அதை அடுத்துப் பார்க்கலாம் . அன்புடன் அண்ணாமலை சுகுமாரன்


சும்மா: அன்ன பட்சி பற்றி கலையரசி.